Дунё алплари Термизда беллашади – Сурхон тонги\nБош саҳифа / Спорт / Дунё алплари Термизда беллашади\nОктябр 4, 2019\tСпорт Изоҳ қолдириш 717 Кўрилди\nТермиз шаҳрида 5-6 октябрь кунлари кураш бўйича Ўзбекистон Республикаси Президенти соврини учун ал Ҳаким ат Термизий хотирасига бағишланган XIV халқаро турнир мусобақаси бўлиб ўтади.\nҚадим-қадимдан кўҳна ва навқирон Сурхон воҳаси ўзининг полвонлари, чавандозлари, бахшилари, олим ва шоирлари билан етти иқлимга донг таратган. Алпомишлар юрти бўлган бу диёрда тўйлар, байрамлар, ҳайитлар курашсиз, кўпкарисиз ўтмаган. Истиқлол шарофати билан халқимизнинг бебаҳо удумлари, анъаналари қайта тикланди.\nМаълумингизким, 1993 йилдан бошлаб улуғ бобомиз Ҳаким Термизий хотирасига бағишланган халқаро турнир ҳар икки йилда мунтазам ўтказиб келинмоқда. Бунинг натижасида ёшлар ўртасида спортга бўлган муносабат ўзгариб, ўнлаб иқтидорли полвонлар кашф этилишидан ташқари, ўзбек миллий курашининг довруғи кириб бормаган мамлакат қолмади.\nХалқаро мусобақа баҳонасида ўтган йиллар давомида юзлаб хорижлик спортчилар, халқаро ҳакамлар, нуфузли ташкилотлар вакиллари Ватанимизнинг бугунги тараққиёти, халқимизнинг фаровон турмуш тарзи, Президентимиз ва давлатимизнинг ёшлар ҳамда спорт борасида олиб бораётган сиёсати билан яқиндан танишдилар.\nНавбатдаги XIV халқаро турнирга ҳар қачонгидан яхши тайёргарлик кўрилди. Хориждан келган спортчилар, ҳакамлар, тегишли халқаро ташкилотлар вакилларини кутиб олиш учун барча ҳозирлик кўрилган. Жумладан, уларни замонавий меҳмонхоналарга жойлаштириш, транспорт воситалари ажратиш, барча қулайликларга эга бўлган спорт ареналарини тайёрлаш ишлари талаб даражасида амалга оширилди.\nБизга берилган маълумотга қараганда, дунёнинг 47 давлатидан 110 нафар спортчи халқаро кураш мусобақасида иштирок этишини билдирган. Бу галги халқаро кураш мусобақаси янада муросасиз ва қизиқарли бўлиши кутилмоқда. Мусобақада 10 вазн тоифасида (55, 66, 73, 81, 90 +100 килограммда эркаклар, аёллар эса 48, 57, 70, 78 килограмм вазн тоифасида) гиламга чиқадилар. Катта полвонлар ўртасидаги кураш эса мутлоқ вазн тоифасида бўлиб ўтади. Бу мусобақага жаҳоннинг энг кучли ва иқтидорли полвонлари қатнашаётганлигини эътиборга оладиган бўлсак, турнир янада қизиқарли баҳсларга бой бўлади.\nХалқаро турнирнинг мукофот жамғармаси 100 минг долларни ташкил этади. 10 та вазн тоифасидаги беллашув ғолибларига мукофот қуйидагича бўлинган. 1-ўринлар учун 3 минг, 2-ўринлар учун 2 минг, 2 та 3-ўрин учун 1 минг доллардан, жами 70 минг АҚШ доллари 10 та вазн тоифасидаги ғолибларга берилади.\nҲар галгидек мутлоқ вазнда ғолиб бўлган полвонга Ўзбекистон Республикаси Президенти соврини -10 минг АҚШ доллари насиб этади. Жумладан, 2-ўрин соҳибига 5 минг, 2 та учинчи ўрин соҳибига 3,5 минг, жами 22 минг АҚШ доллари билан тақдирланишади. Шуни алоҳида таъкидлаш лозимки, 3-ўрин соҳибларидан кейинги 4 нафар иштирокчининг ҳар бири учун икки мингдан, 8 минг АҚШ доллари мукофоти таъсис этилган.\nБир сўз билан айтганда, 2 кун давомида хорижий меҳмонлар ва воҳамиздаги кураш ишқибозлари такрорланмас мусобақа ва беллашувларга гувоҳ бўладилар. Иккинчидан, халқаро кураш мусобақаси муносабати билан нафақат Сурхон воҳаси, балки бутун мамлакатимиз дунё спорт ишқибозлари нигоҳида бўлади. Биз бу қутлуғ халқаро турнирда қатнашаётган барча спортчиларга зафар ёр бўлишини тилаб, азиз диёримизга хуш келибсизлар, деб қоламиз!\nКейинги Янги кодекс – янгича сайлов


Энди ўқувчиларнинг узоғи яқин - Huquq.uz\nЭнди ўқувчиларнинг узоғи яқин\n17:30 - 25.02.2021\nДавлатимиз раҳбарининг Фарғона вилоятида берган топшириқларига биноан маҳаллабай иш йўлга қўйилиб, муаммоларнинг ечими топилмоқда. Ободонлаштириш, коммунал тизим тармоқларини тузатиш ва қуриш, йўлларни теккислаш, оилавий ва кичик бизнесни ривожлантириш, тадбиркорларнинг ташаббусларини қўллаб янги иш ўринлари яратиш, ёшларни ҳар томонлама рағбатлантириш борасида диққатга сазовор иш олиб борилмоқда.\nХусусан, Мустақиллик маҳалласидаги муаммолар (газетамизнинг 2019 йил 26 сентбрдаги сонида «Ёзувчилар кўпайиб кетди» номли мақолада тилган олинган – И.И.) ҳал этилаяпти. Табиий газ, электр энергияси, сув таъминоти изга тушди. Кўчаларга оқава сув тармоғини қуриш, сўнг асфальт ётқизишга киришилмоқда. Энг муҳими, эҳтиёж ҳисобга олиниб, маҳаллада ўқувчиларнинг узоғини яқин қилиш мақсадида янги мактаб қурилди. 264 ўринли мактаб ўқув йилининг учинчи чорагида, 2021 йилнинг январь ойида ишга туширилди. Тўкис жиҳозланган 43-мактабнинг кенг ва ёруғ синфхоналарида 24 нафардан ўқувчи таълим олмоқда. Катта, кенг спорт залидаги машқларда тобланишаяпти. Кунлар исиганда эса машғулотлар сунъий қопламали стадионда ўтказилади.\nТаълим-тарбия тадбирларида Фарғона давлат университетининг профессори Сиддиқ Мўмин, филология фанлари номзоди Маҳфузулло Раҳмонов берган сабоқлар ўқувчиларнинг билимларини бойитди, дунёқарашини кенгайтирди. «Ватанпарвар» ташкилотининг мутахассислари ҳакамлик қилган мусобақалар болаларнинг спорт билан мунтазам шуғулланишига яна бир туртки бўлди.\nФарғона шаҳар ҳокимлигининг ташаббуси билан таваллуд айёми нишонланаётган кунларда маърифатпарвар подшо ва шоир Заҳириддин Муҳаммад Бобурнинг қадамжолари бўйлаб Андижон шаҳрига саёҳат ташкил этилди. Янги мактабнинг ўқувчилари бешта автобусда шаҳардаги зиёратгоҳларда бўлиб, умр бўйи эсда қоларли таассуротлар билан қайтишди. Бу каби тадбирлар, ички туризмнинг ривожлантирилиши ёшларда ватанпарварлик туйғусини жўш урдиради.


«Йўлчи юлдузларга эргашиб...» (учинчи қисм) | Azon.uz - Ахборот-таҳлилий портал\n«Йўлчи юлдузларга эргашиб...» (учинчи қисм)\n1180 11:35 30.09.2020\nЙўлчи юлдузлардан бири бўлган Мусъаб ибн Умайр розияллоҳу анҳу ҳақида мaълумот берган эдик. Энди эса яна бир улуғ саҳобий, исломнинг ажойиб мўъжизаси бўлган зот ҳақида сўз юритамиз.\nҲидоят фақат Аллоҳ таолодан, у миллат, халқ танламайди. Ҳазрати Одам Атонинг фарзандлари бўлмиш бутун инсоният Aллоҳнинг бандалари, шу инсонларнинг фарқлари эса дин-у диёнатидадир. Аллоҳ таоло ҳидоятни хоҳлаган миллат вакилларига лойиқ кўришининг исботи ўлароқ мусулмон бўлган, Пайғамбаримиз соллаллоҳу алайҳи васаллам билан бирга бўлган, ислом-иймон неъмати шарафидан мартабаларга кўтарилган, араб бўлган саҳобалардан-да Пайғамбаримиз соллаллоҳу алайҳи васалламга яқин бўлган зот Салмон Форсий розияллоҳу анҳу ҳақларида.\nМусанниф бу саҳобайи киромга “ҳақиқатни изловчи зот“ деб ном қўйган. Салмон Форсийдан сўнг Форс мамлакатида ислом динини қабул қилган мўмин-мусулмонларнинг сони тобора ортиб борди. Улар илмда, динда, дунёда бошқалар ета олмайдиган мақомларга эришди. Аллоҳ таолонинг дини бўлган Ислом бирор бир мамлакатга кириб борса, ажойиб мўъжиза ўлароқ, ўша мамлакат халқларининг хислатларини уйғотиб, қўзғатиб юборади ва кўплаб мусулмон олимлар, файласуфлар, дин арбоблари, табиблар етишиб чиқади. Буларнинг барчаси тарихда бўлиб ўтган воқеалардир. Илм-маърифат эгалари ҳар бир уфқдан, керак бўлса ҳар бир шаҳардан етишиб чиқадилар. Ислом асрлари ана шундай олимлар билан тўлиб тошган эди. Ватанлари турлича, аммон динлари якка. У ҳам Ислом динидир. Пайғамбаримиз соллаллоҳу алайҳи васаллам бу динни мана шу даражада бутун дунёга тарқалишини башорат қилганлар. Аллоҳ таоло томонидан у зотга рост ҳолатда ваъда қилинган. Келажакда дин бутун оламга тарқалади, дин бормаган мамлакат, диндан бехабар халқ қолмайди. Бу борада Аллоҳ таоло ҳабибига ваъда қилган. Муҳаммад соллаллоҳу алайҳи васаллам эса ҳали бу дин Мадинаи мунавварага етиб бормаган пайтда, яъни диннинг дастлабки кунларида, дастлабки ойларида ва дастлабки йилларида хабар берганлар. Аллоҳ ўзининг расули Муҳаммад соллаллоҳу алайҳи васалламга замон-маконни кўрсатиб қўйди. Бутун ер куррасида, шаҳарларнинг қасрлари тепасида Ислом байроғини ҳилпираб тургани аён бўлди.\nАлбатта, Салмон Форсий бу воқеанинг гувоҳи бўлдилар. Гувоҳ бўлибгина қолмай, балки, бу воқеаларнинг бевосита иштирокчисига айландилар.\nБу воқеа ҳижратнинг бешинчи йили Ҳандақ ғазоти куни бўлган эди. Яҳудийларнинг катталаридан бир нечтаси Макка тарафга йўл олди. Уларнинг мақсади Расулуллоҳ соллаллоҳу алайҳи васаллам ва мўмин-мусулмонларга қарши қабилаларни йиғиб, янги динни илдизи билан йўқ қилиб ташлайдиган ҳал қилувчи жангда ўзаро бирлашишни аҳд қилган эди. Уруш режаси тузилди. Унга кўра, Макка мушрикларидан Қурайш ва Ғатафон қабила қўшинлари ташқи тарафдан, яҳудийларнинг Бану Қурайза қабиласи эса Мадинанинг ичидан мусулмонларга ҳужум қилиши лозим эди. Шу билан мушриклар Пайғамбаримиз соллаллоҳу алайҳи васаллам ва унга эргашган мусулмонларни тегирмон тоши орасида қолдириб, уларни йўқ қилиб, бу воқеани тарихга муҳрламоқчи эди, гўё... Яҳудийлар шундай режа тузишди.\nПайғамбаримиз соллаллоҳу алайҳи васаллам ва саҳобалар, катта тайёргарлик ва кўплаб қурол-аслаҳа билан қуролланган мушриклар Мадинага яқинлашиб келаётганидан тўсатдан бохабар бўлдилар. Бу ҳолат мусулмонларга қаттиқ зарба бўлди. Аллоҳ таоло ўзининг оятида қуйидагича баён қилган: «Эсланг эй ҳабибим, ўшанда улар сизларнинг юқори томонингиздан ҳам, сизлардан қуйи томондан ҳам бостириб келган эдилар. Ўшанда кўзлар тиниб, юраклар бўғизларига тиқилиб қолган ва иблис сизларни васваса қилганлиги учун Аллоҳ ҳақида турли гумонлар қила бошлаган эдингиз».\nАбу Суфён ва Уяйна бошчилигида йигирма тўрт минг нафардан иборат жангчи Муҳаммад соллаллоҳу алайҳи васалламга, динга ва мусулмонларга барҳам бериш учун қамал қилиш, ҳал этувчи зарбани бериш мақсадида Мадинага яқинлашиб келаётган эди. Бу қўшин фақатгина Қурайшнинг аскарларидан иборат эмас эди. Балки Исломни ўзига хатар деб билган турли қабила вакиллари улар билан бирга эди. Мушриклар учун бу энг охирги ҳал қилувчи жанг эди. Мусулмонлар ўзларини жуда ҳам қийин ҳолатга тушиб қолганликларини кўришди. Шунда Расулуллоҳ соллаллоҳу алайҳи васаллам ҳар галгидек асҳобларини маслаҳат қилиш учун чақирдилар. Аллоҳ таолонинг фармони билан мўмин-мусулмонларнинг ишлари доимо маслаҳат билан қилинган.\n(давоми бор) (биринчи қисм) (иккинчи қисм) (учинчи қисм) (тўртинчи қисм)\nАқида Махсус Ислом\n1151 08:00 11.06.2021\nАқида дарслари: «Соф эътиқод сари» Козимжон Иброҳим. 3-суҳбат Нималарга иймон келтиришим фарз?\n604 12:00 01.05.2021\nҲақиқий доно киши улдурки...\n1297 13:35 25.03.2021\nФаришталар Одам алайҳиссаломга қандай сажда қилган?\n2369 19:00 09.01.2021\nБилолхон домла Рустамов: «Саботул-ожизин» шарҳи (17-қисм)\n596 20:05 30.10.2020


Она ва болага эътибор беришда миллий ҳуқуқий қадриятларнинг ўрни - blog.xabar.uz\nОна ва болага эътибор беришда миллий ҳуқуқий қадриятларнинг ўрни\nОила – фарзанд учун қўрғон. Оналарнинг миллат тарбиячилари сифатидаги ўрни ва аҳамияти таҳлил қилинган.\nҲозирги кунларда оилавий муносабатларга асос бўлган она ва боланинг маънавий асосига оид қонуний қадриятларни тиклаш катта аҳамият касб этмоқда. Бу ўтмишга қайтиш эмас, балки келажак муаммоларига тарихий сабоқлари, миллий меросимиз фиқҳий илмий иш, инсон онги ҳуқуқий эътиборга олиб, оқилона ёндашиш ҳозирги кунимизнинг долзарб омилларидан биридир. Қайси бир жамиятда конун устивор кучли бўлса ўша жамият тинч-осойишталик таминланади.\nЎзбек оиласида аслар давомида ҳар доим танинг сиҳат, тинчлик-хотиржамлик бўлсин, деб бир-бирига тилак билдирилади. Айниқса жамият мухитида мустаҳкам аҳил жамоа, қонун эса маънавий ва тарбия ўчоғи бўлиб келган. Жамият тараккиётида ёш авлодни тарбиялашда соғлом маънавий муҳит конунга амал қилишлик она ва болани меҳнатсеварликка ундаш билан ҳуқуқий онгнинг ривожланишига ўз таъсирини ўтказган.\nМамлакатимиз мустақиликка эришгандан бошланган даврдан ота-она, бола тарбиясига эътибор берилиб, жамоатчилик фикрини, инсон масъулиятини кучайтирадиган катта ижтимоий, маънавий омил сифатида қонун устиворлиги муҳим ўрин тутган. Қонун давлат виждонидир. Виждон эса инсон фаолиятини тўғри, адолатли изга солувчи ички руҳий қонуниятдир.\nБизнинг мустақил демократик фукоролик жамиятда фақат виждон асосида инсон бошқаларнинг гапларига қулоқ солади. Яхши таълим-тарбиядан ибрат олади. Ўз фаолиятини муайяан аҳлоқ ва ҳуқуқ мезонларига мослайди. Ўзини англаш оркали бошкаларни чукуррок англай бошлайди. Бу борадаги бирлик ва муштараклик жамоатчилик фикри таъсири остида шаклланади ва мустахкамланади. Оилада она оила ичидаги муносабатларига асос бўлган маънавий- ҳуқуқий ҳамкорлик, ҳамдардлик, ғамҳўрлик оғир ва енгил дамларда елкадош кўмакдошлик бўлган фазилатларни уйгунлаштиради. Ҳаттоки, ўз болаларини соғлом, садоқатли, ҳалол бўлишига ундайди. Яхши ҳаёт кечириш учун фиқҳий илмни ўрганишга ўз таьсирини ўтказади. Буюк аллома муҳаддис имом Ал-Бухорий айтганларидек: “Кимки ўз оиласи ичида тинч, тани соғ ва оилада шу кунига етадиган таоми бўлса у одамга бутун дунё берилган бўлади”.\nДемократия ва ҳуқуқий давлат барпо этиш учун кураш олиб борилаётган ҳозирги пайтда эркак ва аёлларнинг тенг ҳуқуқлиги тўла таъминлаши муҳим ижтимоий вазифа сифатида кун тартибига қўйилмокда. Бу давр эхтиёжларига мос келган зарурий талабдир. Мустақил ўзбек оиласида онанинг меҳри отанинг талабчанлиги базан қаттиқ қўллиги билан муштарак бўлмоғи лозим. Ота талабчан бўлса-ю, она юмшоқ кўнгилли бўлса кўп таълим тарбияда эътироз билдирса бола тарбияси бузилади. Тўғри ҳозирги кунимизда ота-она ўз боласига ёмонликни раво кўрмайди. Оиладаги бола тарбиясида отани ҳар томонлама бетакрор эканини бу вазифаларини ҳеч бир меҳрибон она тўла бажара олмаслигини яна бир бор айтиб ўтмоқчимиз.\nОилада амалдор ёки кўпроқ маош оладиган аёл ўз эрини менсимай қўйиши, болалар олдида уни камситиш ҳам миллий ҳуқуқий қадриятларимизга мос келмайди. Бундай ҳоллар фарзандлар тарбиясига ҳам салбий таъсир этади. Отани ҳурмат қилмайдиган фарзанд уйда ҳам кўчада, ҳам ўз хоҳлаган номаъқулчиликни қилаверади. Ирода жиҳатидан анча заифроқ бўлган онанинг эса, уни бу йўллардан қайтаришга кучи етмайди. Ўша даврда оилавий қонун бузилишига сабаб бўлади. Юртбошимиз доимо ўзларининг ҳар бир нутқларида аёлни эъзозлашни таъкидлайдилар. Оилада она эътиборли бўлса соғлом маънавий, миллий ҳуқуқий қадрият бетакрор бўлиб, соғлом маънавий муҳит баркарор бўлиши, муъмин қобил фарзандларни тарбиялашнинг муҳим шартидир. Оилада бола ўз оиласини менсимаслиги ҳам, ҳеч тортинмай онасини ҳам бехурмат қилади.\nШу сабабли ҳам тарихнинг барча даврларида вазият қандай бўлмасин оилада болалар тарбиясида, отанинг мавқей ва обрўси ҳар доим баланд бўлиб, она унинг вазири сифатида қабул қилинган. Бундай ҳол авваллари айтилганидек, “Ўтмишнинг зарарли сарқити” эмас балки оиладаги мўътадил маънавий миллий ҳуқуқий муҳитини мухим омилидир. Мен шундай тушунаманки, оилада отанинг донишмандлиги, онанинг меҳрибонлиги бўлиб қолади. Отанинг туйғуси инсон қалбида имонлиликни миллий ҳуқуқий қадриятларни намоён бўлишидир. Ҳозирги даврда онага ғамҳўрлик эса фарзандларни баркамол авлод бўлиб етишига замин бўлади.\nҲар бир фарзанд ҳар томонлама ҳаётга ота-онага ўз яхши кўрган инсонига ишқи мухаббатли бўлиши керак.\nАлбатта, муҳаббатнинг ёзилган қонуни йўк, лекин бу борада минглаб йиллар давомида тўпланган тажриба, ҳаётий шароит борки, уларни поймол этиб ҳам бўлмайди. Ҳаёт муҳаббатнинг қонуни ҳам, мезони ҳам инсон калби, унинг моҳиятини ташкил этувчи олий маънавиятдир. Ҳаёт муҳаббат табиий эхтиёж сифатида фарзандларнинг балоғат ёшига етганда ташкил топади. Хаар бир фарзанд бу туйғудан ҳалос бўлолмайди, ё уни биров севади, ё у бировни севади. Ота-боласини севади, фарзанд ўз ота онасини яхши кўрган кишисини севади. Севгисиз ўтган умр очилмай ҳазон бўлган гул кабидир. Биз яшаётган жамиятда муҳаббат бу ҳаё, андиша, уят, ор номус, аҳлоқий қонун, иффатдан тўкилган олий маънавият пардасидир. Бу парда улар ўртасидаги интилишдир иштиёқларда инсонийлик туйғулари ва масьулияти қонуний амали устун бўлиб туришга олиб келади. Ҳаётда ана шундай пардалар орадан кўтарилиб ҳама нарса ноқонуний бўлиб қолса оила қуриш иштиёкини иккинчи ўринга суриб қўяди. Жамият тараққиётда инсоний муносабатлар гўзаллиги но поклик билан ўрин алмашади. Бу ҳаёт инсон ўзиниг маънавий гўзалиги билан қўлида ушлаб тура олади. Маънавиятсизлик туфайли бахт қушини қўлидан учирворади. Учурганлар бир умр бахтсиз бўлиб қоладилар. Буюк бир донишманд айтганидек «Осонликча қўлга киритлган амал, бойлик, зебу-зийнат бахтлилик белгиси эмас! Хақиқий бахт фақат ҳалол меҳнат, машаққат, азоб-уқубат билан қўлга киритилади.\nХозирги кунимизда яшаш кун кечириш эмас, балки ундан ором олишдир, хушнуд бўлишдир, қаноат ҳосил қилишдир.\nЖаҳонда хеч қандай бойлик, мансаб инсонга ҳақиқий севги роҳат-фароғатни кўтаринкилик кайфиятни беролмайди. Ҳаётда инсоний соф муҳаббат туйғуси маънавий жиҳатидан олий инсонийлик ҳуқуқий онгдир. Бу мослик таълим-тарбиянинг оиладаги ўзаро ишончига асосланган маънавий муҳитни натижасидир. Бизнинг демократик фуқаролик жамиятда шариат, коидаларига хам оила қуришнинг манавий, демократик, ҳуқуқий асослари кенг ёритиб берилган. Ота-она ўз фарзандларини тақдири, бахтини, ўйлаганидек, жамиятимиз ҳам бутун халқни ўйлайди. Буларнинг барчаси оилавий ҳаёт борасидаги диний, миллий қадриятларининг инсонпарварлик ва адолат билан боғланган моҳиятни тўла ва тўғри тушунишга имкон беради. Қисқа қилиб айтганда, оилада демократик устивор қонунлар билан иш тутишни тақозо этади.\nФарзанднинг иродали бўлиш ҳам кўпроқ ота-она тарбиясига, ота-онани намунасига боғлиқ. Шунинг учун инсон ақлининг шундай кўзлари борки, улар эркак тарбия таъсирида яхшироқ очилади. Бу такрорлик айниқса, хулқи-одоби тарбиясида яққол кўзга ташланади. Ҳадис илмида айтилганидек «Ҳеч бир ота ўз фарзандига хулқу одобдан буюкроқ мерос бера олмайди».\nФарзандларнинг иродали бўлиши ҳам кўпроқ ота-оналарнинг кучли тарбиясидир. Ақлли ҳушли фарзанд отанинг изидан боради, дўстлари ва кадрдонларини ҳурмат қилади укаларини тарбия қилади. Қариндош-уруғларига мехр-окибатли бўлади. Булар ота меҳри ва умид билан фарзанд қалбига эккан маънавият уруғининг янги мевасидир.\nКитобий умумий гаплар билан ёзилган. Блогер қисқа ва лўнда ёзишга, ўқувчисини зериктирмасликка ҳаракат қилиши керак.


КЎЗ ИНСОН ЖИСМИДАГИ НОЗИК ХИЛҚАТ уни асраб-авайланг, у сизга ёруғ олам тароватини ҳадя этади\nСоғлиқни сақлаш тизимидаги халқаро тажриба алмашувлар мутахассислар фикри билан айтганда, касалликларни эрта аниқлаш, уларнинг олдини олиш ва самарали даволашга хизмат қилади. Шу боис, мамлакатимиз тиббиётида бу масалага алоҳида эътибор қаратилмоқда. Яқинда Республика ихтисослаштирилган кўз микрохирургия илмий-амалий тиббиёт марказида ўтказилган тадбир эса фикримизнинг ёрқин исботидир.\nХалқаро мутахассислар иштирокида ташкил этилган тадбирни Республика ихтисослаштирилган кўз микрохирургия илмий-амалий тиббиёт маркази директори Зафар Сиддиқов кириш сўзи билан очиб, 11-17 март – Бутунжаҳон глаукомага қарши кураш кунлари хусусида тўхталиб ўтди. Жумладан, касалликнинг дунё бўйича бугунги ҳолати, уни эрта аниқлашнинг нақадар долзарблиги ва самарали даволаш усуллари ҳақида сўз юритди. Таъкидладики, мамлакатимизда ҳам бу борада изчил фаолиятлар олиб борилмоқда. Айниқса, хасталикни келтириб чиқарувчи омилларни аниқлаш ҳамда бунинг учун талаб этиладиган мутахассисларни тайёрлаш, уларнинг малакасини узлуксиз ошириб боришга алоҳида эътибор қаратилмоқда. Шу мақсадда маҳаллий кадрлар хорижий давлатларга юборилиб, чет эллик мутахассисларнинг мамлакатимизга ташрифи уюштирилмоқда.\n– Масалан, бугунги тадбир ва унинг доирасида кўриб чиқиладиган масалалар ҳам ушбу йўналишдаги фаолиятларимизнинг мантиқий давомидир, – дейди Республика ихтисослаштирилган кўз микрохирургия илмий-амалий тиббиёт маркази директори, профессор Зафар Сиддиқов. – Хорижлик тажрибали мутахассис иштирокида оғир хасталик беморлар кўриги, мамлакатимиз мутахассислари учун маҳорат дарслари ва илмий маърузалар ташкил этилди. Аҳамиятлиси уч кун давомида нафақат пойтахтимиздаги офтольмологлар балки Самарқанд ва Андижонда ўтказилган тадбирларда Самарқанд ва Бухоро ҳамда водий ҳудуди кесимидаги вилоятлар мутахассислари ҳам қамраб олинди. Бундан кўзланган асосий мақсад, Президентимиз таъкидлаганидек, малакали тиббиёт ходимларини тайёрлаш, бунинг натижасида тиббий хизматлар сифатини янада яхшилаб, халқимизни тиббиётдан рози қилишдир.\nМинск тиббиёт университети профессори,\n– Аввало, мамлакатингизга ташрифимдан хурсандман ва бунинг учун миннатдорлик билдираман. Гувоҳи бўлиб турибманки, юртингизда тиббиёт соҳасига бўлган эътибор давлат даражасида экан. Ўзбекистонликлар халқпарвар Президенти билан фахрланиши керак. Чунки, мен фаолиятим давомида кўпгина давлатларда бўлганман, барча мамлакатларда ҳам аҳоли саломатлигига бу даражада эътибор қаратилмайди. Тадбирда соҳадаги долзарб муаммолардан бири – глаукомани замонавий ташхислаш ва даволаш усуллари мавзусидаги маърузам билан иштирок этдим. Унда хасталикни клиник шароитда эрта аниқлаш, янги замонавий асбоб-ускуналардан самарали фойдаланиш ва энг қулай, тўғри ҳамда асоратсиз жарроҳлик усуллари таклиф этилади. Бундан ташқари, беморлар кўригида уларга зарурий тавсияларни ҳам беришга ҳаракат қилдим.\n– Анъаналарга мувофиқ ҳар йили 11-17 март кунлари дунё бўйича глаукомага қарши кураш ҳафтаси ҳисобланади, – дейди илмий ишлар бўйича директор муовини, тиббиёт фанлари доктори, профессор Муяссар Ҳамидова. – Шу боис, мазкур сана доирасида мамлакатимиз, хусусан, Республика ихтисослаштирилган кўз микрохирургия илмий-амалий тиббиёт маркази томонидан зарурий чора-тадбирлар амалга оширилади. Жумладан, хорижлик мутахассислар иштирокидаги ушбу анжуман фикримизнинг тасдиғидир. Кўз микрохирургиясида глаукоманинг долзарблигига тўхталадиган бўлсак, у шу йўналишдаги жаҳоннинг энг етук мутахассисларининг доимий эътиборида турган муаммоли масалалардан биридир. Сабаби, бугунги кунда касалликни ташхислаш ва даволашнинг бир қанча усуллари таклиф этилишига қарамасдан, хасталикнинг кўриш қобилиятини сусайтирувчи ва кўрликка олиб келувчи асоратлари кўпайиб бормоқда. Шунинг учун соҳа олимлари томонидан илгари сурилаётган энг асосий масала касалликни эрта аниқлаш деб белгиланмоқда.\nҲақиқатан ҳам хасталикни қанчалик эрта аниқласак, унга қарши қўллаётган консерватив лазер ва жарроҳлик усулидаги даво муолажаларимиз шу қадар самарали бўлади. Табиийки, марказимиз фаолияти мисолида ҳам бу борада изчил ишлар ва чуқур изланишлар олиб борилмоқда. Бунинг баробарида хасталикнинг молекуляр-генетик жиҳатларини ҳам тадқиқ этиб, даволашнинг замонавий усуллари, касалликни келтириб чиқарадиган бирламчи омиллар таҳлилий ўрганилмоқда. Илмий изланишларнинг амалиётга жорий этилиши натижасида касаллик аломатлари юзага чиқмасдан ҳам аниқланиши мумкин. Лекин бу юқори технологик усуллар ҳамда малакали кадрларни талаб этади. Аслида бу борада сўз борганда, тиббиётнинг олтин қоидаси – касалликни даволагандан кўра, унинг олдини олган афзал, деган тушунчага амал қилган маъқулроқ. Бироқ, бу масала биргина тиббиёт ходимига боғлиқ эмас. Бунинг учун аҳолидан ҳам юксак даражадаги тиббий маданият талаб этилади.\nДарҳақиқат, кўз инсон жисмидаги нозик хилқат. Бошқача айтганда, бу ёруғ олам тароватини ана шу неъматсиз тасаввур эта олмаймиз. Мутахассис фикрига кўра, глаукома турлари инсон кўз тузилишига қараб шаклланади ва у очиқ ҳамда ёпиқ бурчакли кўринишда деб юритилади. Шундан очиқ бурчакли тури хавфли ҳисобланади. Сабаби, бу ўзига хос белгиларсиз ва оғриқсиз кечади. Шунинг учун беморларда шикоят ҳам бўлмайди. Аммо унинг ривожланиши бора-бора ой ва йиллар давомида кўриш қобилиятининг сусайиши, кўрликка олиб келади. Бу пайтга келиб, даво муолажалари ҳам ижобий натижа бермаслиги мумкин.\nХулоса, ўрнида айтиш мумкинки, борлиқни бор ранглари билан кўришни истасак, соғлом турмуш тарзига амал қилишимиз лозим. Мутахассис кўмаги энг сўнгги чора бўлиши керак. Зеро, шифокор таъкидлаганидек, ҳар қандай касалликнинг ҳам олдини олган маъқул. Бу эса ўзимизга боғлиқ.


Месси ва Роналдудан қайси бири муҳим голларни кўпроқ киритиши ўрганиб чиқилди 4-08-2021, 10:01 | Zamin.uz\n01:23 / 29.03.2015\nБуюк Британияда чоп этиладиган The Economist нашри Месси ёки Роналдудан қайси бирининг голлари жамоага кўпроқ фойда келтириши ва ғалаба қозонишда ёрдам беришини билиш мақсадида бутун бир статистик тадқиқот ўтказди.\nТадқиқотга SoccerStatistically.com сайтининг Expected Points Added (EPA) кўрсаткичи орқали голларнинг муҳимлигини аниқлайдиган методикаси, яъни киритилган тўпнинг ўйиннинг натижасига таъсири асос қилиб олинган. EPA кўрсаткичи бейсболда ишлатилган бўлиб, Англия премъер лигасида 2001-2013 йилларда ўтказилган ўйинлар бўйича маълумотлар базаси ёрдамида футболга мослаштирилган.\nБунда SoccerStatistically.com таҳлилчиси Excel дастурида 4000 та ўйин бўйича барча статистик маълумотларни киритиб, махсус дастур яратди. Бу дастур ёрдамида бирор жамоанинг ўйиннинг исталган вақтида ғалаба ва дурангга эришиши ёки мағлубиятга учраши эҳтимолини ўйин ўтказилаётган жой (ўз уйидами ёки меҳмондами), ўйин охиригача қолган вақт ҳамда жорий ҳисобни инобатга олган ҳолда аниқлаш мумкин бўлади. Агар голгача ва голдан кейинги бу фоиздаги нисбатларни солиштириб, уларни оддий футбол очколарига ўтказилса, унда ҳар бир киритилган голнинг қимматини (ёки, дастурни ишлаб чиқувчи тили билан айтганда “кутилаётган натижанинг ўзгаришини”) аниқлаш мумкин бўлади.\nМисол учун, 1:1 ҳисобда ўйининг 90-дақиқасида майдон эгаларининг ғалаба қозониши 11 фоиз, дуранг натижага эришиши 82 фоиз миқдорида баҳоланади, мезбон жамоанинг кутилаётган натижаси 1,13 очкони ташкил қилади. Киритилган яна битта тўп барча натижаларни кескин ўзгартиради: мезбонларнинг ғалабага эришиш эҳтимоли 95 фоизга, кутилаётган натижа эса 2,89 очкога кўтарилиб кетади. Икки ҳолатдаги кутилаётган натижалар орасидаги 1,76 очколик фарқ голнинг қимматини англатади.\nThe Economist нашри ушбу методика бўйича 2013-2014 йиллардаги мавсумда ўтказилган Испания чемпионати, Чемпионлар лигаси ва жаҳон чемпионатидаги Месси ва Роналду киритган ҳар битта голни таҳлил қилиб чиқди ва натижада Месси Роналдудан кўра кўпроқ муҳим голлар киритгани маълум бўлди.\nПортугалиялик суперюлдуз юқоридаги келтирилган учта мусобақада жами 105 та гол киритди ҳамда “Реал” ва Португалия терма жамоасига “41,6 очколик EPA” келтирди, яъни у киритган ҳар бир голнинг ўртача қиммати “0,40 EPA”га тенг бўлди.\nМесси эса бу мусобақаларда 86 та гол киритиб, “Барселона” ва Аргентина терма жамоасига “40,3 очколик EPA” келтирди, яъни у киритган ҳар бир голнинг ўртача қиммати “0,47 EPA”га тенг бўлди.\nМесси Роналдудан кўра 18 фоизга кам гол урган, бироқ унинг голлари 17,5 фоизга қимматлироқ бўлган.\nКриштианунинг 2013/14 йиллардаги Чемпионлар Лигаси яримфинали ва финалида киритган учта голи ҳам бу вазиятда ёрдам бера олмади. Бу голларнинг барчаси ўйинлар натижалари нима билан тугаши деярли аён бўлганда киритилган ҳамда йиғиндида Роналдуга “0,30 EPA” келтирган. Месси ўйинларнинг охирги 15-20 дақиқасида киритган 5 та ҳал қилувчи голи ҳисобига бу борадаги ўз кўрсаткичларини оширишга эришган.\nКиритилган голларнинг қимматлилигини аниқлашнинг иккинчи усули янада аниқроқ ҳисобланади. Унда асосий методика сақланиб қолади, бироқ ҳисоблашларнинг охирида EPA кўрсаткичи ТВ-аудиториянинг кўлами билан аниқланадиган ўйиннинг мавқеини билдирувчи коэффициентга кўпайтирилади. Испания чемпионати ва Чемпионлар лигаси гуруҳ босқичи ўйинлари стандарт коэффициент 1,0 билан, Эл-класико эса икки баробар кўпроқ коэффициент билан белгиланади. Чемпионлар лигаси плей-офф ўйинларига тўғри келадиган коэффициентлар борган сари ошиб бораверади: биринчи босқичдаги 1,50 дан финалдаги 2,91 гача.\nЎйинлар мавқеи коэффициенти қўшилганда Мессининг бу борадаги кўрсаткичи янада каттароқ кўриниш олди, яъни Роналду 50,4 EPA (ҳар бир голга ўртача – 0,48) га, Месси эса 59,5 EPA (ҳар бир голга ўртача – 0,69) кўрсаткичга эга бўлди.\nЯнгиликлар » Спорт » Месси ва Роналдудан қайси бири муҳим голларни кўпроқ киритиши ўрганиб чиқилди


Тошкентда Captiva уриб юборган аёл 39 ёшида вафот этди / Ўзбекистон янгиликлари, энг сўнгги хабарлар\nЖАМИЯТ 10 Шархлар 5413 кўрилди\nТошкентда Captiva уриб юборган аёл 39 ёшида вафот этди\nмар 26 / 2016\nБугун маълум бўлишича, жабрланувчи - Насиба Қосимова Республика шошилинч тиббий ёрдам марказининг Жонлантириш бўлимида ҳаётдан кўз юмган. Бу ҳақда унинг яқин қариндошларидан Неъмат Хотамов “Qalampir” нашрига хабар берган.\n“39 ёшли, 3 нафар фарзанднинг онаси Насиба Қосимованинг ўлимига сабаб бўлган ЙТҲ 22 март куни соат 07:30 лар атрофида содир бўлганди. Катта тезликда маҳалла бўйлаб ҳаракатланиб келаётган Captiva Насиба Қосимовани уриб юборади. Натижада жабрланувчи 15 метр нарига бориб тушиб, оғир жароҳат олади. Ҳайдовчи эса воқеа жойидан қочишга уриниб, йўлдаги Spark ва Cobalt автомобилларига ҳам шикаст етказади. Captiva’ни бир кўришда таниш жуда қийин. Гувоҳларнинг ижтимоий тармоқлар орқали билдираётган фикрларига қараганда, машинани ёш қиз бошқараётган бўлган. Машинадан тушган икки йигит ва бир қиз воқеа жойидан қочиб кетишган. Насиба Қосимова аввалига Тошкент шаҳар 7-сон клиник шифохонасига жойлаштирилди. Сўнг Республика шошилинч тиббий ёрдам марказига ўтказилди”, деб ёзади нашр.\nБухорода Тожикистон автобуси ағдарилиб кетди\n03 июн 2016, 08:37\nДАН ХОДИМЛАРИ ТАЛАБ ДАРАЖАСИДА ФАОЛИЯТ КЎРСАТИШМАЯПТИ. ЁШ ХАЙДОВЧИЛАРНИ ТЕЛЕФОН ҚЎНҒИРОҒИ ОРҚАЛИ ҚЎЙИБ ЮБОРИШ ХОЛАТЛАРИ КЎП УЧРАМОҚДА. БУНДАЙ ХОЛАТЛАРГА ЧЕК ҚЎЙИШ ЛОЗИМ. ҚАЧОНГАЧА ОДДИЙ ФУҚАРО ХАЙДОВЧИЛАР ЖАВОБГАРЛИККА ТОРТИЛАВЕРАДИ.\n30 март 2016, 22:13\nМанимча қиз билан болалар расво ишлар билан шуғулланиб ювиқсиз келаётган булса керак. Касофати бегунохга урибдида. Худо рахмат қилсин мархумани.\nОНАСИЗ, ВОЯГА ЕТИБ УЛГУРМАГАН, ЕТИМ КОЛГАН БОЛАЛАРГА КИЙИН БУЛИБДИ.\nКАПТИВАНИ ИЧИГА ЧИКВОЛИБ, БИР-БИРИГА МАЙНАВОЗЧИЛИК КИЛИБ, БОСАР-ТУСАРНИ БИЛМАГАН АНАВИ ЁШЛАР КЕЛАЖАК ХАЁТЛАРИ УЧУН КАТТА БИР ХУЛОСА ЧИКАРИБ ОЛСАЛАР ФОЙДАДАН ХОЛИ БУЛМАС ЭДИ. КУЧАДА ЮРГАНИНГДА ЕТИШИБ КЕЛАЁТГАН АВЛОДНИ АКСАРИЯТИГА КАРАБ ХУНОБИНГ ОШАДИ. ЮМШОК КИЛИБ АЙТГАНДА ТАРБИЯСИЗЛИКНИНГ АЛОМАТЛАРИ ЯККОЛ КУРИНИБ ТУРАДИ. МЕХР-ОКИБАТ, УЯТ-АНДИША, ИСТИХОЛА ВА ШАФКАТ КАБИ УЗБЕКНИНГ АЗАЛИЙ ФАЗИЛАТЛАРИ УЛАРГА БЕГОНА.\n29 март 2016, 12:19\nнега машина эгасини эълон килмаяпсизлар ёки ,,,,,,,,,,,,,,,,\n27 март 2016, 14:44\nМошин осмондан тушмагандир, Ўзбекистонда ҳали эгасиз номалум авто йук эди. шофер кимлигиниям айтинг Uz24 суддан кейин.\nМашинани шу ахволдаги холатидан тезлик 120 дан кам булмаганов!!! Нима булса хам фалокат. Худони айтгани булади. Факат сабр, сабр, сабр.\n27 март 2016, 08:23\nQizni osish kerak\n26 март 2016, 23:12\nКизик, бу бойваччаларга хам конун кор килармикин-а?! Еки пул билан.....?\n26 март 2016, 23:06\nХозирги айрим еш хайдовчиларни "упкаси йукрок"! Узларича "крутой". Текинга мошина тушгандан кейн ахвол шу-де. Нечтасини улимига сабабчи булган бу узида йук, еш хайдовчилар!? Бундайларни, маданияти кашшок инсонлар, дейлади.\nНасибахонни Аллох уз рахматига олсин!\nНасибахонни умр йулдошларига, фарзандларига, ота оналари, хамда якинларига Аллохим сабр-у токат, рушду хидоятли умр берсин.\nУч фарзанд онасиз колди. Кайсидир бойваччанинг эркатой кизи озодликда. Айбдор албатта жазоланиши керак.


Полипропилен материали катализаторлар орқали пропилен газини полимеризация қилиш ёрдамида ҳосил қилинади. Ушбу материал ўзининг кимёвий хусусиятлари туфайли саноатнинг бир қатор соҳаларида қўлланилади.\nПолипропилен зарбаларга қарши қашишқоқлиги, секин эскириши, кўплаб букишларга чидамлилиги, шу билан бирга, физиологик безарарлиги ҳамда ичимлик суви ва озиқ-овқат билан контактга яроқлилиги билан ажралиб туради. У ўзидан сув ўтказмайди, коррозияга қарши яхши ҳимояланган, кам иссиқлик ўтказувчан, уни 160˚С ҳароратда эритиш имконияти мавжуд. Полипропилендан ҳеч қандай ҳид чиқмайди, сувда чўкмайди, тутунсиз ёнади, ёнғиндаги ҳиди ўткир, томчиланиб эрийди.\n— паст босимли полипропилен;\n— ўрта босимли полипропилен;\n— паст босимли полипропилен полимери\nЭритма оқувчанлиги, г/10 дақ.-0,2-0,5.\nЭритиш ҳарорати, °С-160-168.\nОнлайн сўров Полипропилен


Эски Ахд китобида Иброхим билан боғлиқ тарихий маълумотлар — Dilkashradio.com\nЭски Ахд китобида Иброхим билан боғлиқ тарихий маълумотлар\nАссалому алайкум қизиқувчан ва билимга чанқоқ тингловчилар. Тарихга қизиқсангиз эрамиздан аввалги 4000 – 3000 йилликларда қандай холат бўлгани хақида бироз маълумотга эгасиз. Бироқ бугун сизларга етказмоқчи бўлган маълумотларимиз оддий тарихдан кўра анча қизиқроқ. Тарих бизгача қолдирган манбааларга қарайдиган бўлсак Миср ва Месопотамия ёзувларига кўра патриархлар даври эрамиздан аввалги 3500-3000 йилларда бошланган. Археологик топилмалар эрамиздан аввалги 4000 йилликдан 3000 йилликлар оралиғида бўлган маданиятга назар солишимизга ёрдам берди. Бу давр тарихда мис асри деб аталади. Ўша даврлардаёқ одамлар шахарлар ва баланд бинолар қуришни бошлашган экан. Семитлар тил оиласига кирадиган Шумерлар тили Мисрнинг қуйи Эфрат вохасига тегишли бўлган. Бу тилда Эфратликлар эрамиздан аввалги 2800-2400 йилларда гаплашишган. Биринчи Осиё адабиётини хам айнан шумерлар қолдирган.\nИброхим пайғамбар Мисрга келганида бу юрт мингйиллар олдин шаклланган маданияти билан мақтанса арзигулик даражада эди. Мисрдаги шох Менеснинг хукмдорлик даври тарихнинг бошланишига тўғри келади. Унинг хукмдорлиги даврида икки шохлик бирлашди. Нухнинг ўғилларидан бири Хом отасидан лаънат олган ва кейинчалик Африка қитъасида ўрнашган эди. Хомнинг ўғилларидан бири Канон эса Канон юртининг эгаси бўлди. Канон Иброхимнинг келиб жойлашиши даврида тарихий мухим воха бўлган. Бу ер икки маданият ўчоғи бўлган давлатларнинг орасида жойлашган эди. Канон Миср билан Месопотамияни боғлаб турадиган кўприк вазифасини ўтаган. Шунинг учун хам бу юртда турли хил халқлар яшаган. Канон шахарларидан Ерихо ва Дофанда патриархлар давридан юз йиллар олдин хам одамлар яшаган. Канонга шимол томондан кириб келган хеттийлар Иброхимга маъқул келди. Иордан водийси дунёдаги энг ажойиб ерлардан бири хисобланади.\nУнда Жалила кўлидан 64 км шимолроқда денгиз сатхидан 2800 минг метр баланд бўлган Эрмон тоғи жойлашган. Жануброқда эса Ўлик Денгизи бор. Муқаддас Китоб даврида бу денгизни Туз денгизи деб аташган. Бу кўл денгиз сатхидан 200 метр қуйида жойлашган. Унинг туз денгизи деб аталишига сабаб унинг 25 фозини туз ташкил қилади. Денгиздан 74 км жанубда жойлашган Сидим водийсида эса Иброхим давридаги Садўм ва Ғамўра шахарларининг ўрни бўлган. Патриархларнинг хронологияси хали хам ечими қийин бўлган мавзулардан бири бўлиб қолмоқда. Тахминларга кўра Иброхим эрамиздан аввалги 19 асрдан 15 аср оралиғида яшаган.Аниқ хронологик маълумотларга ва Муқаддас ёзувга кўра эса Иброхим Канон юртига эрамиздан аввалги 2091 йилда келган. У ерда Иброхим авлодлари 215 йил патриарх даврида яшашган кейин эса 430 йил Мисрда қулликда яшашган. Иброхимнинг авлодидан бўлган Мусо эса хақиқатдан хам Левийнинг чевараси бўлган. Мисрдаги қулликдан озод бўлиш даври эса тахминан эрамиздан аввалги 13 асрга тўғри келади. Манбааларга кўра Иброхим Канонга эрамиздан аввалги 19 асрларда келган.\nУнгача эса икки дарё оралиғидаги Месопотамия унинг она юрти эди. Хорон шахри маданият ўчоғи бўлган. Иброхим қариндошлари Фара, Нахўр ва Фалак ва бошқалар билан ўша ерда яшаган. Хоронгача эса Иброхиим халдейларнинг Ур шахрида яшаган. Тахминларга кўра қадимги Ур шахри Жанубий Ироқнинг Ефрат дарёси яқинида жойлашган. Баъзи тахминларга кўра эса Ур шахри Месапотамиянинг шимолида жойлашган бўлган. Чунки Ур шахрининг жанубий қисми 1922 йилда қазув ишлари давомида топилган. Унга кўра Ур шахри эрамиздан аввалги 4000 йил олдин хам мавжуд бўлган. Қазув ишлари давомида Ур шахрининг шохи Наммуга тегишли бўлган нарсалар топилган. Бу шахардагилар учун ой худоси Наннар бош худо эди. Иброхимнинг хаётини кўриб чиқадиган бўлсак, унинг доимо кўчиб юрганини ва тарихий машхур шахарларда тўхтаб ўтганини кўрамиз. Тарихчи олимлар Иброхимнинг анча бой ва обрўли киши бўлганини тасдиқлашади. У савдо сотиқ билан хам қизиққан. Муқаддас Китобда ёзилган унинг бойликлари хақиқий бойликларидан бир қисми бўлган холос деган фаразлар хам бор.\nХудо Каломини бажарувчилар


Йигирмата сайтга бепул кириш муддати нақ 30 июнгача узайтирилди! - Terabayt.Uz\nКоронавирус сабабли карантин пайтида уяли алоқа операторлари бир қатор сайтларга киришни бепул қилишган, кейинчалик бундай ресурслар рўйхати яна тўлдирилган. Таълимий интернет-ресурларга нархланмайдиган кириш муддати Ucell абонентлари учун энди 30 июнгача узайтирилмоқда!\nЎҚИНГ: Мегабайтларингиз энди куйиб кетмайди – Ucell уларни қайтариб беради!\nЎҚИНГ: Ucell абонентлари учун «Al-Chiroq» акцияси: iPhone 11 Pro ютиб олинг!\n#Ucell #бепул сайтлар #мобил алоқа оператори #мобиль оператор #операторлар #Ўзбекистон #онлайн таълим


ЗИЁЛИЛАРИМИЗ — МИЛЛАТ ТАРБИЯЧИСИ | "Adolat" нашриёти\nЗИЁЛИЛАРИМИЗ — МИЛЛАТ ТАРБИЯЧИСИ\nПиру бадавлатлик бахти\nУмрни оқар дарёга қиёслашлари бежиз эмас экан. Болалик, ёшлик йиллари ўтиб, ҳаёт чиғириғидан ўтган — пиру бадавлатлик ёшига етгунича инсон қанча синову сабоқларни бошидан ўтказади. Пиру бадавлатликка етганлар бор, етмаганлар ҳам... Илёс ота хонадонига икки ўғил, беш қиз, 24 набира жам бўлганида ана шулар ҳақида ўйлайди. Барча бир ҳовлига жам бўлганида аҳилликдан, меҳру оқибатдан янада ёришиб кетади хонадон саҳни.\nХонадон соҳиби умр йўлларида 43 йил ўзига елкадош бўлган Гулаш ая билан бирга бахтдан масрур бўлади шундай дамларда. Улар ўғил-қизларини эл қаторига қўшиб, шу кунларга етгунича қанча меҳнату заҳмат чекишмади, дейсиз. Бахти бутунликнинг сири балки ҳаётга улар каби меҳр кўзи билан боқиб яшашда бўлса керак, деган хаёлга борасиз уларни четдан кузатиб.\nУй бекаси Гулаш ая мактабда кутубхоначи бўлиб ишларди. Бу оила турмушининг икки қаноти ҳаём зиё нуридан баҳраманд эди. Шу боисдан бўлса керак, фарзандлари ҳам оқил ва ҳушхулқ бўлиб улғайишди. Уларнинг бири ўқитувчи, бири ҳамшира... ҳаммаси ҳам ҳаётда ўз ўрнини топган инсонлар.\nҒ.Ғулом номидаги Сирдарё педагогика институтининг рус тили ва адабиёти факультетини тамомлаб, 1971 йилда Чиноз туманидаги 34-мактабда етакчиликдан иш бошлаган Илёс Атишев шу мактабда, кейинчалик 14-мактабда ўқувчиларга рус тили ва адабиётдан дарс берди. Тумандаги 38-мактабда 15 йил директор ўринбосари вазифасида ишлади.\nИлёс Атишевнинг номи газетхонларга ҳам яхши таниш. У 1971 йилдан буён матбуотда мақола ва хабарларини ёритиб, халққа ўз сўзини айтиб келади. Жамоатчи мухбир сифатида турли мавзуларда мулоҳазали фикрларини элга айтишни ўз бурчи деб билган бу зиёли муаллимдан бугунги ёшларимиз кўп нарсаларни ўргансалар арзийди.\nИлёс ота Атишев 25 йил муаллимлик қилиб, халқнинг фарзандларига сабоқ берган тажрибали муаллим. Нафақага чиқиб ҳам тинч ўтиргани йўқ. Илёс ота Чиноз тумани “Ўзбекистон” қишлоқ фуқаролар йиғини “Сутчилар” бўлими маҳалласи фаоли сифатида бугун ҳам ёнидаги одамларнинг бахту қувончига, ғаму андуҳига шерик.\n— Юртимиз тинч, турмушимиз обод бўлиши ҳар бир оилада аҳиллик, тотувлик бўлишига боғлиқ, қизим, — дейди суҳбатдошим. — Бугун нафақада бўлсам ҳам ёшларимиз тақдири ҳақида кўп ўйлайман. Ахир, улар эртанинг эгалари. Шу обод юртнинг эртаси! Бир ниҳол ўстириб, боғ яратиш қанча меҳнату машаққат талаб қилса, бир оилада фарзанд тарбиялаб, уларни эл қаторига қўшишнинг заҳмати ундан минг чандон ортиқ. Турли хил диний оқимлар таъсирига берилиб, тўғри йўлдан адашиб қолаётган фарзандларимизни соғлом ҳаётга қайтариш — менинг асл мақсадим. Битта йўлдан адашганни тўғри йўлга солишнинг ўзи қанча кўнгилсизликларнинг олдини олади. Бу ҳам савоб, бу ҳам яхшилик...\nДарҳақиқат, зиёлиларимиз миллат тарбиячисидир. Илёс ота ҳам кўпни кўрган зиёли инсон. У ўзи айтганидек, ҳамма, айниқса, ўспирин ёшдаги ўғил-қизлар ҳаёти ҳақида қайғуради. Ва буни БАХТ деб билади! Орамизда шундай инсонларнинг борлиги қандай яхши-я!


Россия меҳнат мигрантлари учун 10 йиллик электрон ҳужжат жорий этади - EFFECT.UZ\nРоссияда узоқ муддат қолишни истаган хорижий фуқаролар учун 10 йиллик электрон ҳужжат жорий этилади. Бу ҳақида Sputnik “ТАСС” га таяниб хабар қилди.\nҚайд этилишича, электрон ҳужжатда хорижий фуқаро ҳақида барча керакли маълумотлар ҳимояланган кўринишда сақланади. Ҳужжат муддати 10 йил бўлиб ундан сўнг янгисига алмаштирилади.\nБиринчи навбатда ушбу тизим Москвада ишга туширилиши кўзда тутилган. Айни дамда ИИВ томонидан ушбу жараённи амалга ошириш механизми ишлаб чиқилаётгани айтилган хабарда.\nАввалроқ, Россий поятахти Москвада яшаётган ўзбек мигрантлари сони маълум қилинган эди. Эслатиб ўтамиз Россия ҳукумати қарорига мувофиқ меҳнат мигрантлари ҳар 3 йилда рус тили, Россия тарихи ва қонунчилик асослари бўйича имтиҳон топшириши керак бўлади.\nСаломга алик. Россия чехиялик 20 нафар дипломатни “персона нон грата” деб эълон қилди


Белорусияда Ўзбекистон-Белорус касаба уюшмалари форуми бўлиб ўтди | Ўзбекистон энергетика, нефт-газ ва геология ходимлари касаба уюшмаси Республика Кенгаши\nЖорий йилнинг 5-12 август кунлари Белорусияда Ўзбекистон-Белорус касаба уюшмалари форуми бўлиб ўтди. Ушбу форум дастури жуда ажойиб ташкил қилинган бўлиб, 6-август куни делегациямиз аъзолари Дудуткада Белорус урф-одатлари, маданияти, халқ ҳунармандчилиги билан танишдилар.\n7-августда еса Стайки Республика олимпия тайёргарлиги марказида бўлдилар. у ерда юртдошларимизни Белорусия кимё, тоғ-кон ва нефт саноати ходимларии касаба уюшмаси раиси Светлана Клочок кутиб олди. Стайкидаги экскурция давомида «Биз-Биргамиз» номли спартакиада ташкил этилди. Унда Белорус-Ўзбекистон касаба уюшмалари ходимлари 400 метрга югуриш, дартс ва стол теннис мусобақаларида ўзаро куч синашдилар. Дўстлик ғалаба қозонди. Мусобақа сўнгида делегациямиз аъзолари меҳмондўст Белорус халқига ва дастур ташкилотчиларига ўз миннатдорчилигини изҳор этдилар.\nбундан ташқари делегациямиз аъзолари «Белаз» заводига ҳам ташриф буюрдилар.\nБелоруссияга ташриф давомида Белоруссия касаба уюшмалари билан кўплаб келишувларга эришилиб ҳамкорлик кўлами кенгайтирилди.\nДелегациямиз аъзолари Белоруссиянинг машхур қадамжоларига ташриф буюрдилар.\n«Сурхондарё ҲЭТК» АЖ касаба уюшма қўмитаси томонидан, 2019 йил ёзги мавсумда корхона ишчи-ходимларининг фарзандлари…


Самарқанд вилоятида коронавирус билан касалланганлар сони ортяпти - 06.04.2021, Sputnik Ўзбекистон\nТОШКЕНТ, 6 апр — Sputnik. Кеча Ўзбекистонда 133 нафар фуқарода коронавирус аниқланди. Касалланган сони 83 935 нафарни ташкил этмоқда. Бу ҳақда Соғлиқни сақлаш\nТОШКЕНТ, 6 апр — Sputnik. Кеча Ўзбекистонда 133 нафар фуқарода коронавирус аниқланди. Касалланган сони 83 935 нафарни ташкил этмоқда. Бу ҳақда Соғлиқни сақлаш вазирлиги хабар қилди.Аниқланган ҳолатларнинг энг кўпи Тошкент шаҳри (93) ва Самарқанд вилоятида (16) қайд этилган. Қолган ҳудудларда 1-4 тагача аниқланган.Қайд этиш жоизки, Тошкент шаҳри ва вилоятидан кейин Самарқанд вилоятида кейинги кунларда бошқа ҳудудларга қараганда коронавирус ҳолатлари кўпроқ аниқланмоқда. Масалан, 4 апрель куни 11 кишида, 3 апрель куни 8 кишида аниқланган эди. Бу бошқа ҳудудлар билан таққосланганда кўпроқ.Мамлакатда жами 81 881 (+118) киши касалликдан соғайган. Шунингдек, кеча 1 нафар бемор вафот этиб, коронавирус қурбонлари сони 632 нафарга eтган.Айни пайтда тиббиёт муассасаларида даволанаётган 1422 нафар бемордан 209 нафари оғир, 94 нафари эса ўта оғир аҳволда.\n© Sputnik / Рамиль Ситдиков / Фотобанкка ўтишТестирование россиян на наличие антител к COVID-19\nКеча аниқланган ҳолатларнинг энг кўпи Тошкент шаҳри (93) ва Самарқанд вилоятида (16) қайд этилган.\nТОШКЕНТ, 6 апр — Sputnik. Кеча Ўзбекистонда 133 нафар фуқарода коронавирус аниқланди. Касалланган сони 83 935 нафарни ташкил этмоқда. Бу ҳақда Соғлиқни сақлаш вазирлиги хабар қилди.\nАниқланган ҳолатларнинг энг кўпи Тошкент шаҳри (93) ва Самарқанд вилоятида (16) қайд этилган. Қолган ҳудудларда 1-4 тагача аниқланган.\nҚайд этиш жоизки, Тошкент шаҳри ва вилоятидан кейин Самарқанд вилоятида кейинги кунларда бошқа ҳудудларга қараганда коронавирус ҳолатлари кўпроқ аниқланмоқда. Масалан, 4 апрель куни 11 кишида, 3 апрель куни 8 кишида аниқланган эди. Бу бошқа ҳудудлар билан таққосланганда кўпроқ.\nЎзбекистонда коронавирус билан касалланганлар сони 84 минг нафарга яқинлашмоқда\n5 Апрел, 10:16\nМамлакатда жами 81 881 (+118) киши касалликдан соғайган.\nШунингдек, кеча 1 нафар бемор вафот этиб, коронавирус қурбонлари сони 632 нафарга eтган.\n10:49Гендер тенглиги масалаларида Ўзбекистон Россиядан ўрнак олмоқда – Норбоева\n10:40Инвестициялар ва ташқи савдо вазирига янги ўринбосар тайинланди\n10:22Чироқчида калтакланган ўқитувчи иши юзасидан жиноий иш очилди\n09:55ЕХҲТ раиси Ўзбекистонга келди


Болливуд юлдузи Шридеви ҳақида кўпчилик билмайдиган маълумотлар - 23 Августа 2021 - BEPUL MP3 KO'CHIRISH, VIDEO KLIP, FOTO SURATLAR, YANGI\nВторник, 2021-09-28, 3:17 AM\nГлавная / Bosh sahifa » 2021 » Август » 23 » Болливуд юлдузи Шридеви ҳақида кўпчилик билмайдиган маълумотлар\nМашҳур ҳинд актрисаси Шридеви ҳаёт бўлганида 13 августда 58 ёшга тўлган бўларди. Актриса ёруғ оламни тарк этганига 3 йил бўлган бўлса-да, унинг ижросидаги «Меҳрибонгинам» ва «Жаноб Ҳиндистон» фильмлари ҳамон томошабинлар қалбида яшайди. 2011 йилда суратга олинган «Инглиш-Винглиш» фильми эса у роль ўйнаган сўнгги картина бўлиб қолди.\nФильмнинг аксарият саҳналарида актриса оч ва касалманд бўлиб туюлади. Гўё у вазн сақлаш ва соғлом турмуш тарзининг чегарасини ажрата ололмайдигандек. У чиндан ҳам нозик қоматини сақлаб қолиш учун озиб кетганди.\nҲайрон қолдирадиган жиҳат шундаки, Шридеви 14 йил давомида (1997 йилдан 2011 йилгача) фильмларда суратга тушишдан воз кечган ва актрисалик фаолиятини тарк этган. Лекин унда Кажол ва Видя Балан сингари фильмларни танлаб суратга тушиш имконияти бор эди.\nШунча йилдан сўнг уни кинога қайтишга нима ундади? «Йўлбарс» (Пули) фильмининг продюсери учун суратга олиш жараёнида унинг талабларини қондириш қийин кечди. У ҳатто фильмнинг кассабоплиги тушиб кетганига қарамай, ўз улушини талаб қилиб, продюсерларни судга берди.\nАктрисанинг талаб қиладиган гонорари шунчалик баланд эдики, бошқа продюсерлар ҳатто унга яқинлаша олмаган. Унинг актрисалик қобилиятини тан олган ва уни юлдузга айлантирган Колливуд эса энди уни кўргиси ҳам келмасди.\nУндан «Баҳубали» фильмида иштирок этишни сўрашган, лекин ижодкорлар унинг ҳаддан ташқари юқори тўловларга бўлган талабини қондиришдан бош тортгани учун актриса рад жавобини берган.\nОммавий ахборот воситаларининг хабар беришича, Шридеви Америкада «Инглиш-Винглиш» фильми суратга олинаётганида ақл бовар қилмас харидлар қилган, дўконларда жуда катта маблағ сарфлаган.\nФильм яхшигина даромад олганини ҳисобга олиб, киноижодкорлар бу ҳақда сахийлик билан сукут сақлашган.\n1984 йилда Shоw Time киножурналининг биринчи сони муқовасида Шридеви сурати чиққан. Мақолалардан бирида актрисанинг ўша пайтдаги гонорари 14 минг рупий эканлиги қайд этилган.\nШу тариқа Шридеви муваффақият зинапоясидан жуда тез кўтарила бошлади, чунки унинг фильмлари кетма-кет блокбастерларга айланарди.\nУ Мумбайдаги беш юлдузли меҳмонхонада доимий хонага эга эди. Унинг «Тўқима», «Судья Чоудри», «Сирли олмос,» «Чандни» каби фильмлари катта муваффақият қозонди. Томошабинлар унинг гўзаллиги ва истеъдодига қойил қолишди, аммо у яратган образлар борган сари бир-бирига ўхшаш бўлиб борарди.\nУ «Шафқатсиз» (1984) фильмида янги партнёри Амитабҳ билан жуфтлик ролини ўйнади, лекин фильм омадсизликка юз тутди. Шундай бўлишига қарамай, Болливуд Шридевига шунчалик муҳаббат қўйган эдики, Дҳармендра унга «Ҳиндистоннинг Мерилин Монроси» деб ном қўйди, унинг хушчақчақлигини эса 70 йиллардаги машҳур актриса Мумтозга қиёслади.\nОилали Митхун Чакраборти билан бўлган муносабати ҳам актрисанинг имижи ва машҳурлигига соя сола олмаган. Бундан ташқари, Жая Прада билан доимий рақобати иккаласининг ҳам янгиликлар марказида бўлишларига сабаб бўларди.\nШридевининг Санжай Датт билан ягона фильми («Йўлда йўқолган», 1993) катта шуҳрат қозонди. Кўплаб фильмларда роль ижро этган Анил Капур билан биргаликдаги роллари эса кўпчилик қалбидан жой олганди.\n90 йиллар ўрталарида болалигидан Шридевининг суянган тоғи бўлган онаси Ражешвари вафот этди. Онасиз актриса ўрмонда адашиб қолган қизалоққа ўхшаб қолди. Унинг синглиси Шрилата билан бўлган ёмон муносабатлари бахтсизлигини янада кучайтирди. Шридевининг режиссёр Сатти Шури билан жанжали эса катта шов-шувга айланди.\nАллақачон оила қурган Боней Капурга турмушга чиқишга мажбур бўлганида эса Шридеви 36 ёшда эди.\nШридеви инглиз тилида гаплашишга қийналар, оммавий ахборот воситаларида берган интервьюсида соддагина кўринарди. Мумбайдаги Андҳери аҳолиси актрисани ёлғиз ўзи чакана савдо дўконларида харид қилганини тез-тез кўришган: ҳеч ким уни танимаган ёки эътибор беришмаган.\nАктрисалик — Шридевининг қўлидан келган ва муваффақият қозонган ягона касб эди.\nКатегория: SHOU BIZNES YANGILIKLARI / ШОУ БИЗНЕС ЯНГИЛИКЛАРИ | Просмотров: 213 | Добавил: #Yangiliklar, #ahborot, #новости, #xabarlar, #news, #uznews, #Yangilik, #habarlar, #newsuz | Рейтинг: 0.0/0


ЭЛЕКТР ЭНЕРГИЯСИДАН ҚАРЗИНГИЗ БОРМИ…? СЎРОВНОМА НАТИЖАЛАРИ… – Feres.uz\nDekabr 9, 2019 - by Admin\nБугунги кунда истеъмолчиларнинг электр энергиясига бўлган талаби кескин ортиб бормоқда. Шу сабабли истеъмолчиларга мутахасисларимиз томонидан туну-кун сифатли электр энергияси етказиб бериш ишлари олиб борилмоқда. Куз-қиш мавсумини беталофат ўтказиш бўйича жойларда аварияли ҳолатларни бартараф этиш бўйича гурухлар ташкил этилган. Давлат дастурларини бажарилиши, АСКУЭ тизимини тадбиқ этилиши соҳа ривож топишига улкан хисса қўшмоқда.\nЛекин, фойдаланилган электр энергияси тўловлари ўз вақтида тўланиши-чи…?\nБу борада, “Фарғона ҳудудий электр тармоқлари корхонаси” АЖ Вилоят Мажбурий ижро бўлими билан ҳамкорликда ишлаб келмоқда.\nШу ўринда, истеъмолчилардан фойдаланилган электр энергияси учун тўловларга канчалик эътиборлик эканликларини борасида аноним сўровнома ўтказилди.\nУшбу сўровномада 14 000 дан ортиқ истеъмолчи қатнашиб, 440 та овоз тўпланди.\n“Электр энергиясидан қарзингиз борми…?” деган саволга 340 та (77 %) истеъмолчи “Ўз вақтида тўлаймиз. Олдиндан тўловга эгамиз.” – дея жавоб берилган.\nҚатнашчиларнинг 57 таси (13 %) фойдаланган электр энергиясидан қарздорликлари мавжудлиги таъкидлаб ўтилган. 43 та (10 %) қатнашчи қарздорлик ёки олдиндан тўловга эгалиги тўғрисида хеч қандай маълумотга эга эмаслиги “Хисоблатиб кўришим керак” –деган жавобни берган.\nСўровнома натижалари шуни кўрсатадики 23 % истеъмолчиларга электр энергияси етказиб берилиши машавқати ва фойдаланилган электр энергияси учун тўловларни ўз вақтида тўланиши тўғрисида мутахасислар томонидан жойларда, бундан ташқари оммавий ахборот воситалари орқали тушунтириш ишлари олиб борилишини кўрсатади.\n“Фарғона ҳудудий электр тармоқлари корхонаси” АЖ раҳбарияти томонидан наъмунали тўлов интизомини тарғиб қилиш бўйича тегишли маъсул ҳодимларга кўрсатмалар берилди.\nШу ўринда, истеъмолчилардан электр энергиясидан самарали, оқилона фойдаланишларини ҳамда фойдаланилган электр энергияси тўловларини ўз вақтида амалга оширишларини сўраб қоламиз.\nPrevious Article ЖОРИЙ ЙИЛНИНГ 10 ДЕКАБР КУНИ ФАРҒОНА ВИЛОЯТИНИНГ АЙРИМ ХУДУДЛАРИДА ЭЛЕКТР ЭНЕРГИЯСИДА УЗИЛИШЛАР БЎЛАДИ.\nNext Article ҚЎҚОН ШАҲРИ ПАРПАШАБОФ МАҲАЛЛАСИДАГИ ТРАНСФОРМАТОР ПУНКТИ КАТТА ҚУВВАТЛИСИГА АЛМАШТИРИЛДИ.


24.05.2019 03:40 0 3437\nИжтимоий тармоқларда «энди «бодринг», «менинг», «боринг», «келинг» сўзларни қанақа ёзамиз?» дея берилаётган саволлардан билиш мумкинки, ўзгаришлар бироз нотўғри талқин қилинмоқда.\n«НГ» ҳарфи билан ёзувда ҳеч нарса ўзгармайди, бодринг – bodring, менинг – mening, боринг – boring, келинг - keling ёзилаверади. Яъни «нг» деган товуш бекор қилинмаяпти, уни талаффузда ишлатаверамиз, шунчаки алифбодан алоҳида 2 та ҳарфдан ташкил топган «нг» ҳарф бирикмаси чиқариб ташланяпти ва бу тўғри қарор.\nМисол учун, инглиз алифбосида «sh» деган ҳарф йўқ, лекин «ш» товуши бор. Яъни s+h ҳарфлари ёнма-ён келса, улар «ш» деб талаффуз қилиб кетаверади. Масалан, Shop деган сўзни улар «сҳоп» деб ўқимайди, аксинча «шоп» дейди. Бизда ҳам «нг» товуши учун алоҳида ҳарф шарт эмас, талаффузда фонетик бирикма сифатида ўрганилгани маъқул.\nТаклифни эшитгач, кўпчиликни қўрқитган алдамчи тасаввур шу бўлдики, энди «бодринг» сўзини – bodri, «келинг» сўзини – keli шаклида ёзамиз, дея ўйлашди. Лекин бундай эмаслигини билиб олдингиз деган умиддаман.\nЯна бир тоифа инсонлар алифбомизда «НГ» ҳарфи бўлмаса, энди мактабга қадам қўйган ўқувчиларга муаммо бўлишини таъкидлашмоқда.\nКелинг, «НГ» алифбода бор ва йўқ бўлган вариантни кўриб чиқамиз.\nАлифбода бор (ҳозирги ҳолат)\nТасаввур қилинг, 1-синф ўқувчисининг олдидан 2 та сўз чиқди:\n«menga» ва «mening».\nБолалар бир қарашда буларнинг қайси бирида шунчаки «н» ва «г» ҳарфлари ёнма-ён келган, қайси бирида «нг» ҳарфи келганини била оладими?\nЙўқ, билолмайди! Бу кўз билан ёзувда фарқланадиган ҳолат эмас. Бундай ҳолатлар алоҳида фонетик қоидалар билан болаларга тушунтирилади.\nАлифбодан «нг» ҳарфи чиқариб ташланди, дейлик. Ўша 2 та сўз қандай ёзилади:\nФарқ борми? Йўқ! Аввал қандай бўлса, шундайлигича ёзилмоқда.\nДемак, «НГ» ҳарфи алифбода бўлса ҳам, бўлмаса ҳам, барибир қўшимча фонетик қоидалар (қайси сўзда қандай ўқиш кераклиги) зарур бўлар экан.\nУнда айтингчи, нима учун алифбода бирор амалий фойдаси йўқ ҳарф бўлиши керак?\nБўғин кўчириш дейсизми? Денгиз сўзини ден-гиз қилиб кўчириш керакми ёки де-нгиз шаклидами, деган саволга «НГ» алифбода бўлса ҳам, бўлмаса ҳам барибир жавобни фонетик қоидалардан топасиз.\nЯнги ҳарф жорий қилиш керак\nУчинчи тоифа инсонлар эса «НГ» товуши учун ҳарф бирикмаси эмас, балки алоҳида яхлит янги ҳарф жорий этишни таклиф қилишмоқда. Шунда талаффуз осонлашар эди ва тилимизда «нг» товушини сақлаб қолардик, дейишмоқда улар. Бир қарашда асосли таклиф.\nЛекин «НГ» товуши учун янги ҳарф жорий қилинса, ҳаммаёқ имло хатоларига тўлиб тошади. Кўчалар, ТВ, китоблар, газеталар, интернет...\nАйтайлик, алифбода «НГ» товуши учун янги Ñ/ñ ҳарфи жорий этилди, деб тасаввур қилайлик. Бир қарашда бу ёзувда ишни осонлаштирадигандек. Яъни ‘menga’ ва ‘meniñ’ сўзларини фарқлаш қулай бўлади.\nАммо танганинг бошқа томони бор.\nТанга сўзи tanga ёзиладими ёки taña? Мангу сўзи mangu ёзиладими ёки mañu? Денгиз сўзи dengiz ёзиладими ёки deñiz? Кўнгил сўзи kóngil ёзиладими ёки kóñil?\nКўряпсизми, айрим сўзларда ўзингиз ҳам иккиланиб қолдингиз. Бу худди «х» ва «ҳ» муаммосига ўхшайди. Йиллар давомида ҳар қанча ўқитсангиз ҳам, барибир одамлар хато ёзаверишади.\nАгар «НГ» товуши учун янги ҳарф жорий қилинса, келгусида худди шунақа туганмас ва охири йўқ имло муаммосига дуч келамиз. Мусаҳҳиҳлар учун ортиқча юк пайдо бўлади, жамиятда имло хатолари кўпайгандан кўпайиб кетади.\nБир нарсани унутмаслик керакки, алифбони ислоҳ қилиш натижасида мавжуд муаммоларга барҳам берилиши керак, аксинча янги муаммолар келиб чиқиши эмас.\nЮқоридагиларга кўра, «нг» ҳарф бирикмасини алифбодан чиқариб, «нг» товушини келгусида «н+г» шаклида ёзишда давом этиш – энг мақбул вариант, деб ҳисоблайман. Бу ҳеч қандай зиён ёки талафотни келтириб чиқармайди. Менимча.\nКоронавирус 04/06, 14:43\nКоронавирус 11/05, 07:20


Yanvar 10, 2021 - Page 2 of 2 - 0\nПрезидентлик сайловида 650 мингдан ортиқ киши овоз берди\nСоат 14: 00гача 661 501 киши овоз берди. Бу ҳақда Марказий сайлов комиссияси раиси Нуржан Шайлдабекова матбуот анжуманида айтиб ўтди. Унга кўра, энг кўп овоз бериш Ўш вилоятида қайд этилган. “Жами 661501 киши овоз берди. Бу жами 3 миллион 563 минг 574 сайловчи 18,55 фоиз. Энг фаол овоз бериш Ўш вилоятида бўлиб, у ерда 134 884 киши овоз берди…\nКузатувчи: Қирғизистондаги автоматик ҳисоблаш тизимига Россия ҳавас қилмоқда\nМДҲ Миссияси раҳбари Василий Волков Қирғизистонда президент сайловлари бошланишида халқаро кузатувчиларига қандай таъсир қилгани ҳақида сўзлаб берди. Бу ҳақда МСК веб-сайтида эълон қилинди. Волковнинг айтишича, Россия Қирғизистоннинг овозларни автоматик равишда ҳисоблаш тизимига ҳавас қилади. «Биз Россиядагилар, агар керак бўлса, сизнинг тизимингизга қойил қоламиз. Овозларни автоматик равишда ҳисоблаш тизимида алдаш мумкин эмас. Икки бюллетенни юборишга уринишлар натижа бермайди. Тизим ортиқча бюллетенларни…\nНовқат шаҳридаги сайлов участкасида сайлов қутилари муҳрланмаганлиги аниқланди\nНовқат шаҳридаги № 5398 сайлов участкасидаги сайлов қутиси муҳрланмаган бўлиб, кузатувчи аралашувидан сўнг муҳр қўйилган. Ушбу маълумотни шахсий манбалар хабар қилишди. №5398 Бўстон сайлов участкасининг раиси Гулнора Топвалдиева сайлов қутига муҳр босилмаганлигини тасдиқлади. “Эрталаб чек чиқариш ва бошқа нарсаларни тозалаш билан банд эдим, қутилар муҳрланмай қолибди. Кузатувчилар айтишди, муҳр дарҳол соат 8:20 да босилди. Ҳеч қандай шикоят қилинмаган…\nЎшдаги Лўли маҳаллада 400 дан ортиқ киши овоз берди\nҚора-Сув тумани Нариман қишлоқ ҳукумати Янги-Маҳалла қишлоғидаги 522-сайлов участкасида сайловчиларнинг фаоллиги кузатилди. Бу ҳақда Турмуш нашри хабар берди. Маълумки, қишлоқда лўлилар яшайди. Қишлоқдаги Мурза Турсунзода номли бошланғич мактабида 5221 сайлов участкаси ташкил этилган. Сайлов участкаси раиси Тўлўн Қадировнинг айтишича, соат 13.00 гача 407 киши овоз берган. 5221 сайлов участкасида 1989 сайловчи рўйхатга олинган.\nБишкекда тинчлик марши бўлиб ўтмоқда\nПойтахтда тинчлик марши бўлиб ўтмоқда. Намойишчилар темир йўл вокзали ёнида тўпланиб, Эркиндик бульвари ва марказий Ала-Тоо майдонига келишди. «Овоз беринг, ҳали кеч эмас!» шиорларини кўтариб чиқдилар. Юриш видеоси Спутник Қирғизистон Телеграм-каналида жойлаштирилди. Спутник мухбирининг сўзларига кўра, бугунги митингда 50 га яқин одам йиғилган. Улар конституцияни ўзгартиришга қарши чиқиб, буни ҳукумат бир кишининг қўлига ўтиб қолиши билан изоҳлашган. Шуни таъкидлаш…\nНовиков: Агар тартибсизликлар юз берса, ҳукумат чора кўришга тайёр\nБош вазир вазифасини бажарувчи Артем Новиковнинг айтишича, ҳукумат тартибсизликлар юз берганда чора кўришга тайёр. Бу саволни журналистлар сўрашди. «Умид қиламанки, тартибсизликлар бўлмайди, чунки қонунбузарликлар кўп эмас. Кеча 61 та маълумот келиб тушди. Уларнинг ҳар бири текширилиб, Жиноятларнинг ягона реестрида рўйхатдан ўтказилди. Милиция ҳамма нарсани текширмоқда. Ҳукумат мумкин бўлган провокацияларга тайёр», – деди Новиков. У барча президентликка номзодларни сайлов натижаларини тан…\nМСК: Ҳеч қандай «карусель» тизими бўлиши мумкин эмас\nБу эҳтимолдан йироқ, деди МСК аъзоси Тинчтик Шайназаров 10-январь куни бўлиб ўтган матбуот анжуманида президентликка номзоднинг «карусель» тизими бўлмоқда дегани бўйича ўз фикрини билдириб. “Бугунги кунда мамлакатда бунинг иложи йўқ. Сайловчи фақат бир марта овоз бериши мумкин », – деди у. Адахан Мадумаров сайловлар қонунбузарликлар кузатилаётгани, кечадан бери Бишкекда «карусель» тизими бўлаётганини айтган эди.\nШайназаров: Сайловчиларни автобусда ташиш фактлари текширилмоқда\nПрезидентликка номзодлардан бирига овоз бериш учун сайловчиларни автобуслар билан Иссиқкўлга олиб боришаётгани ҳақидаги маълумотлар текширилмоқда. Бу ҳақда Марказий сайлов комиссияси аъзоси Тинчтик Шайназаров журналистларга маълум қилди. Бугунги кунда ҳуқуқбузарликлар бўйича 11 та мурожаат келиб тушди. Унинг аксарияти техник бузилишлар туфайли содир бўлган. Шайназаров «карусел» усулидан фойдаланишни ҳам рад этди. Битта одам фақат бир марта овоз бериши мумкин.\nҚирғизистонда муддатидан олдин президент сайловлари ва референдум давом этмоқда. 12:00 ҳолатига кўра, Президент сайловида қатнашувчилар 9,23 фоизни ташкил этди, деди МСК раиси Нуржан Шайлдабекова матбуот анжуманида. Ҳудудий кўрсаткичлар: – Ўш шаҳрида 14,11%; – Иссиқкўл вилоятида – 10,96%; – Бишкек шаҳрида 9,12%; – Жалолобод вилоятида 9,43%; – Норин вилоятида 9,38%; – Ўш вилоятида 9,17%; – Талас вилоятида 8,35%; – Чуй вилоятида…\nБугун, 10-январь куни соат 12.00 да сайловчилардан 11 та шикоят келиб тушди. Бу ҳақда Марказий сайлов комиссияси аъзоси Тинчтик Шайназаров матбуот анжуманида айтиб ўтди. Шикоятларнинг аксарияти техникалар бузилиши тўғрисида бўлди. Шайназаровнинг сўзларига кўра, барчаси ўз ўрнига қўйилди. Сайлов кампанияси бошланганидан бери жами 61 та мурожаат келиб тушди. Овозларни сотиб олиш бўйича 13 та шикоят, фуқароларни оммавий ташиш бўйича иккита…\nЎш шаҳрида 4535 сайловчи сайлов участкасидан ташқарида муддатидан олдин овоз бериш учун ариза берган, улардан 3500 нафари овоз берган. Бу ҳақда Ўш ҳудудий сайлов комиссияси (ҲCК) хабар бермоқда. ҲСК маълумотларига кўра, бир нечта қонунбузарликлар қайд этилиб, суриштирув ўтказиш учун Марказий сайлов комиссиясига юборилган. Муассаса қанча қоидабузарлик қайд этилгани ҳақида маълумот бермади.\nМадумаров: Сайлов адолатли ўтмаяпти\nСайлов адолатли ўтмаяпти. Президентликка номзод Адахан Мадумаров бугун, 10-январь куни муддатидан аввалги президентлик сайловлари ва бошқарув шакли бўйича референдумда овоз бериш пайтида шундай деди. «Кўчма овоз беришни кўрмоқдасизлар, бундай ваҳшийликни Мустақилликдан кейинги 30 йил ичида кўрмаганмиз. Ижтимоий тармоқларда бетартибликларни кўришингиз мумкин. Ҳаммасига баҳо берадиган жамоатчилик бор ”, – деди Мадумаров. Унга кўра, ташвиқотлар давомида жиддий хатоларга йўл қўйилган. Эслатиб…\nЖапаров: Мен сайлов натижаларини қандай бўлса ҳам тан оламан\nYanvar 10, 2021 Fevral 4, 2021\nПрезидентликка номзод Садир Жапаров сайлов натижаларини нима бўлишидан қатъий назар тан олишини айтди. Шунингдек, у ҳамма бир хил муносабатда бўлиши кераклигини таъкидлади, бу тинчлик учун муҳимдир. Шунингдек, у журналистлар саволларига жавоб бериб, унинг қўллаб-қувватловчиси ҳисобланган Мелис Аспеков ҳақида гапирди. – Қонун олдида ҳамма тенг бўлиши керак. Айбдорлар жазоланиши керак. Бу менинг штабимга ҳеч қандай алоқаси йўқ. Биз бу борада…\nЖээнбеков: Сайлов икки босқичда бўлиб ўтади\nПрезидентликка номзод Равшан Жээнбеков Бишкекдаги №1343 сайлов участкасида овоз берди. Биринчи марта президентлик сайловида қатнашмоқчи бўлган сиёсатчи сайлов аввалгидан кўра адолатли ўтганини айтди. Шу билан бирга, у қонунбузарликлар қайд этилаётганини қўшимча қилди. Шунингдек, у сайлов икки босқичда ўтказилишига ишонишини айтди.\nҚорасув туманида 2 соат ичида 5673 сайловчи овоз берди\nҚорасув туманида соат 10:00 га қадар 5673 сайловчи овоз берди. Бу ҳақда ҳоким вазифасини бажарувчи Қапар Адиев маълум қилди Маълумотларга кўра, бу умумий сайловчилар сонининг 2,3 фоизини ташкил этади. Қорасув туманида жами 243 миллион 950 минг сайловчи рўйхатга олинган. Қора-Сув туман маъмурияти сайловчиларнинг камида 70 фоизи овоз беришини тахмин қилмоқда. Қора-Сувда 290 сайловчи овоз берди. Бу умумий сайловчиларнинг 2,5…\nСобиқ президент Сўўрўнбай Жээнбеков №1327 сайлов участкасида овоз берди\nСобиқ президент Сўўрўнбай Жээнбеков бугун муддатидан аввалги президентлик сайловларида қатнашди. . Унинг сўзларига кўра, экс-президент биринчилардан бўлиб Бишкекдаги 5-сонли мактаб-гимназияда жойлашган сайлов участкасига ташриф буюрган. Эслатиб ўтамиз, Сўўрўнбай Жээнбеков 15-октябрда истеъфога чиққан. У Қирғизистоннинг бешинчи президенти бўлиб ҳисобланада.


16 май 2021, Тошкент вақти: 13:43\nЎзбек яхши ва ёруғ кунлари учун ҳам, ёмон ва қоронғу кунлари учун Яратганга шукрона айтади. Пул топса ҳам шукр қилади, уни одам сифатида хўрлашса ҳам шукр қилади.\nЎзбекда ноҳақликка ва зулмга қарши сўз айтишга журъати қолмади, дейишади. Нега шундай? Бу ўзбекнинг табиатидан келиб чиққанми ёки унинг диндорлигидан?\nЎзбекнинг ҳофизи Дадахон Ҳасан буни ўзбекчиликка йўяди.\n“Энди бу ҳам ўзбекчилик. Ўзбек ҳамиша ва миллион йилдан буëн шукр қилади. Шукр қилишдан бошқа иши йўқ ўзбекнинг. Сабр қилади, шукр қилади. Ҳеч қачон ўзининг истиқболи, келажаги, бахт-саодати учун ҳаракат қилмаган ва курашмаган. Агар курашганда эди, у айтарди: “Йўқ. Мен бу кунларга шукр қилмайман. Мен курашаман. Менинг ҳаëтим фаровон бўлиши керак. Озод яшашим керак”. Чунки бу халқ ҳеч қачон озодликни кўрмаган, фаровон яшамаган. Ҳамиша қул бўлиб яшаган. Қулдан қул туғилади-да! Бу жараëн давом этяпти”,- дейди Дадахон Ҳасан.\nМарғилонлик тингловчи эса шукрнинг маъносини мана бундай чақади:\n“Энди бу танамизга сингиб кетган. Аллоҳнинг Қуръонида бор бу нарса. Пайғамбаримиз ҳадисларида бор. Бу ота-боболаримиздан бизга ўтган. Ҳамиша шукр қиламиз. Кеча қорнимиз тўйган бўлса, бугун оч бўлган бўлса, эртага Аллоҳ ризқимизни беради, деб ўйлаймиз. Ўзбек бутун тарих давомида оғир кунларни жуда кўп кўрди”.\nФилология фанлари номзоди Абдулла Абдураззоқ шукр қилишни мусулмончиликка йўймайди.\n“Чунки исломда разолатга қарши исëн бор. Фақат ëлғиз Аллоҳдан қўрққин, бандасидан қўрқмагин, деб буюрилган. Ҳозир Каримовдан қўрқишнинг ўзи Аллоҳдан қўрқмасликни билдирадиган даражага етди”,- дейди олим.\nАбдулла Абдураззоқ фикрича, ўзбекнинг қонида шукр қилиш хислати сўнгги 130 йил ичида шаклланди.\n“Ўзимча ўйлайманки, шу 130 йиллик истило, ҳар бир исëндан кейин қанчадан-қанча зулм бўлгани оқибатида шаклланган. Сталин депрессияси бунга жуда катта ҳисса қўшган. Ким ғурурли бўлса, уларнинг боши кесиб текисланди. Бошини эгиб: “Нима бўлса бўлсин, Аллоҳга шукур”, дейдиганлар қолди яна”,- деди А.Абдураззоқ.\n“Шунинг учун ҳам ўзбек доим шукр қилаверади,- дейди юқоридаги фикрларга қўшимча қилиб ҳофиз Дадахон Ҳасан. - Энди ўзбек бир парча нони бўлмаса ҳам, бошида бошпанаси бўлмаса ҳам, кўчада яшаса ҳам шукр қилаверади. Чунки ўзбек ҳали ҳаëт нималигини билмаган ва билмай ўтади. Парча нони бўлмаса ҳам осмондан нон тушса керак, деб шукр қилиб ўтираверади. Арзини Худога айтади. Нон бер бир парча, дейди. Худо ҳам сендан ҳаракат, мендан баракат, деган-ку. Халқ ҳаракат қилмаса, осмондан нон тушмайди”.\nАбдулла Абдураззоқ фикрича, айнан ана шу фазилат боис, сўнгги йилларда ўзбеклардан машҳур одамлар чиқмай қолди.\n“Нега биздан Чингиз Айтматовлар чиқмаяпти? Ўзбек халқи ҳам дунëга танилиши мумкин бўлган ëзувчини бера оладиган халқ. Лекин бизда босим бошқаларга қараганда кучлироқ. Шу туфайли бизда эркин фикрлайдиган одамнинг чиқишига йўл қўйилган эмас. Бу бир томчи. Бу ҳақда кўп гапириш мумкин. Бугун шунинг ҳосилини кўриб турибмиз. Бешикда ëтган боласидан бошлаб ўргатади: “Болам сиëсатга аралашмагин. Сиëсатга аралашма”, деб тарбия беради. Сиëсатга аралашмаган халқни халқ, деб бўлмайди. Бу оломон ҳисобланади. Халқ сиëсатга аралашмаяптими, халқ эмас бу. Мен шундай ҳисоблайман. Агар халқ бор бўлганда эди, сайловда Каримов ғалаба қозонмаган бўларди”,- деди А.Абдураззоқ.


Неъмат Аминов (1937-2005) | www.ziyouz.uz\nБош саҳифа Ўзбек зиёлилариНеъмат Аминов (1937-2005)\nЧоп этилган 01.03.2016 24.02.2018 МуаллифZiyouz.uz\nНеъмат Аминов (1937.17.7, Бухоро вилояти Ромитан тумани — 2005) — ҳажвчи ёзувчи. Ўзбекистон халқ ёзувчиси (1992).\nБухоро педагогика институтининг тарих-филология факултетини тамомлаган (1959). Вилоят радиоэшиттириш қўмитасида муҳаррир ва бош муҳаррир (1961-73), «Муштум» журналида масъул котиб, бош муҳаррир (1973-95), «Шарқ юлдузи» журнали бош муҳаррир ўринбосари (1989-91), республика «Маънавият ва маърифат» жамоатчилик маркази раҳбари (1995-99) бўлиб ишлаган.\nБиринчи ҳажвий ҳикоялар тўплами — «Икки пуллик обрў» 1966 йилда нашр этилган. Сўнг «Қирқ учинчи почча» (1970), «Лабиҳовуз хандалари» (1973), «Чинорлар қўшиғи» (1984), «Елкасиз полвон» (1986), «Ўғри мушукча» (1987), «Қаҳқаҳа» (1987), «Яллама-ёрим» (1988), «Чолболанинг эртаклари» (1990) ва бошқа ҳажвий тўпламлари зълон қилинган.\n1976—83 йларда «Елвизак» ва «Суварак» қиссалари асосида «Ёлғончи фаришталар ёхуд елвизакфеъл ва суваракмижоз Баширжон Зайнишев ҳаётидан» ҳажвий романини яратди. Унинг ҳажвчилик ижоди адабиётда ўзига хос миллий бўёқларга бойлиги билан ажралиб туради. Унинг ижодига хос халқчиллик «Бир аср ҳикояти» (1996) асарида намоён бўлди. Неъмат Аминов отасидан эшитган воқеалар ва ҳикматлар силсиласи асосида донишманд Шарқ кишисининг ажойиб образини яратди.\nНеъмат Аминов асарлари бир қанча хорижий тилларга таржима қилинган. «Меҳнат шуҳрати» ордени б-н мукофотланган (1999).\n← Аввалги Аввалги Турли мавзу ва йўналишдаги китоблар (355 та)\nКейинги → Кейинги: Қозоқбой Йўлдошев. ХХ асрнинг энг яхши асарлари


Ироқнинг Мосул шаҳрида ўтказилган маҳаллий сайловлар бутун мамлакат учун яхши намуна бўлиши мумкинлиги билдирилди.\n19 январ 2021, Тошкент вақти: 08:18\nКеча шаҳардаги асосий этник гуруҳларнинг тахминан 230 нафар номоëндаси араб Ғаним ал-Басони шаҳар ҳокими, курд Хасро Гўранни ҳоким ўринбосари, этник осурий ва этник туркманни шаҳар ҳокимининг ëрдамчилари этиб тайинладилар.\nИроқ бошқарувчиси америкалик Жей Гарнернинг қайд этишича, Ироқда эркин сайловларни уюштирадиган муваққат ҳукумат икки ҳафта ичида ташкил этилиши мумкин.\nАйни пайтда, Малайзия Америка томонидан тайинланадиган Ироқ муваққат ҳукуматини тан олмаслигини ва ўзининг Бағдоддаги элчихонасини очишга шошилмаслигини билдирди.\nМалайзия Ироқ урушига қаршилик кўрсатган мамлакатлардан биридир.


Болаларда стоматитни даволаш ва олдини олиш йўллари - Zamin.uz\n14:31 / 21.06.2021\nСтоматит — бу оғиз шиллиқ пардасининг яллиғланишидир. Тўсатдан ёки вирусли инфекция фонида бола ҳатто энг севимли овқатини ейишдан бош тортади, ҳарорати кўтарилади, сўлаги одатдагидан 2-3 баравар кучлироқ оқади.\nБундай муаммоларда педиатр ёки стоматологга мурожаат қилиши мумкин. Дастлабки текширув ва даволаш бўйича педиатрдан маслаҳат олиш мумкин, аммо такрорий ёки доимий стоматит бўлса, тиш шифокорига учраган маъқул.\nСтоматит — оғиз шиллиқ қаватининг вирусли, бактериал ёки замбуруғли инфекцияси ҳисобланади. Стоматит кенг тарқалган вирусли инфекция, вирусли инфекция асоратлари, шикастланиш натижаси (тилни тишлаб олиш) ёки боланинг тоза бўлмаган турли нарсаларни оғзига солиши оқибатида келиб чиқади.\nҚандай даволаш керак?\nСтоматитни даволаш антисептиклар, антибиотиклар, замбуруғларга қарши ва даволовчи воситалар билан оғиз бўшлиғини чайиш орқали амалга оширилади. Стоматит юзага келганда қилинадиган биринчи иш, ҳатто шифокор билан маслаҳатлашишдан олдин болага оғриқ қолдирувчи дори («Ибупрофен» ёки «Парацетамол») беришдир. Текширувдан сўнг стоматитнинг хусусиятига асосланиб, шифокор зарур бўлган яллиғланишга қарши, антибактериал ёки замбуруғларга қарши стоматологик гель ёки маз шаклидаги воситаларни тавсия қилади.\nБундан ташқари, стоматитда, антисептик эритмалар билан оғизни тез-тез чайиш керак. Ҳали оғиз чайишни (оғзига суюқлик олиб тупуришни) билмаган жуда ёш болаларда антисептикларни лунжига томизиш ёки шиллиқ қаватни антисептик эритма билан эҳтиёткорлик билан артиш мумкин.\nШунингдек, стоматит бўлган боланинг овқатланишига алоҳида эътибор беришни талаб қилинади. Агар бола кўкрак сути билан озиқланадиган бўлса, стоматит учун асосий озиқ она сути бўлади. Каттароқ болалар учун овқатни суюқ/пюре шаклида, бола учун қулай бўлган ҳароратда берган маъқул.\nТўғри танланган даволаниш натижасида боланинг ҳолати терапия бошлангандан кейинги дастлабки 24-48 соат ичида яхшиланади ва 5-7 кун ичида стоматит бутунлай йўқолади.\nОлдини олиш учун нима қилиш керак?\nЁш болаларда стоматитнинг олдини олиш жуда қийин. Биринчидан, болалар ҳамма нарсани оғзига солади ва бу уларнинг ривожланиши учун ҳам талаб қилинади, бунга тўсқинлик қилишнинг ҳожати йўқ. Иккинчидан, болалар тез-тез шамоллайди, стоматит кўпинча ЎРВИ оқибатида пайдо бўлади. Учинчидан, тишлар чиқиш пайтида стоматит тишларни агрессив ишлатиш натижасида шиллиқ қаватдаги шикастланишлар фонида пайдо бўлади.\nШу сабабли ота-оналарга фақат биринчи тиш чиққан пайтдан бошлаб ҳар куни боланинг тишларини ювиш ва стоматолог кўригидан мунтазам равишда ўтиш тавсия қилинади. “Замин” янгиликларини “Twitter”да кузатиб боринг\nЯнгиликлар » Жамият » Болаларда стоматитни даволаш ва олдини олиш йўллари


Хитойдаги ғор-уйларда қарийб 40 миллион хитойлик яшайди | LifeHaq.uz\nХитойдаги Лёссо платоси ҳудудида бир неча минг йилликлар давомида одамлар ғор-уйларда (яодун) яшаб келган.\nАйнан шу жойлар Хитой тамаддунининг бешиги ҳисобланади: ҳудуддаги тупроқ жуда маҳсулдор бўлгани учун миллат ҳам шу ерда шаклланган. Бугунги кунда мазкур ҳудудда Шаньси, Шэньси, Ганьсу ва Хэнань провинциялари жойлашган. Улар учун ҳозир ҳам ана шу ғорлар одатий саналиб, ушбу иморатлар шунчаки ақлни шоширади: улар ер остида юзлаб метрларга чўзилган бўлиб, устидан йўлаклар тортилган бутун бир ер ости қишлоқларига айланиб кетган.\nДастлабки ғор-уйлар тахминан 4 минг йил аввал пайдо бўлган, аммо бугун ҳам қарийб 40 миллион хитойлик шу каби ғорларда яшайди. Яодунлар Мин ва Цин сулолалари ҳукмронлик қилган даврларда кенг оммалашган. Дарҳақиқат, улар янада ободонлаштирилган, лекин ўтган асрлардаги уйлардан кам фарқ қилади. Яодун ўз номини хитой тилидаги yaodong – “ғор уйлар” иборасидан олган. Лёссо платоси ҳудудидаги тупроқ унча қалин бўлмай, унга ишлов бериш осон. Шу боис, яодун яша учун анча оқилона йўл бўлган.\nХусусан, тоғ ёки тепаликлар бағрида ўйилган ғор-уйлар энг машҳурлари ҳисобланган бўлиб, бошқалари аксинча қурилган: ҳовли вертикал равишда кавланиб, ундан шундоққина ер остига кириб кетган бир нечта хона горизонтал тушган.\nЯодунлар одатда квадрат ёки тўғри тўртбурчак шаклида бўлиб, 6 дан то 11 метргача бўлган турли чуқурликларда кавланган. Кўпинча уйга кириш ярим доира шаклида бўлиб, уни эшик билан, камбағаллар эса мато билан ёпиб қўйишади. Ўзига тўқроқ одамлар ғорларини ғишт билан мустаҳкамлайдилар. Кўпинча яодунлар атайин ёнма-ён қурилади ва ўзаро туташтирилади. Шу тариқа, катта оила истиқомат қиладиган кўп қаватли қишлоқ пайдо бўлади.\nБугунги кунда аксарият ғор-уйлар модернизацияланган: уларга коммуникациялар уланган, электр ҳам мавжуд. Ёзда бу жойларда ёқимли салқинлик бўлади ва ҳаво ҳарорати 20 даражадан ошмайди. Қишда ҳам етарлича иссиқ бўлади. Ичида ваннаси бор уч хонали яодуннинг қиймати 46 минг доллардан ошиши мумкин.\n2011 йилда ғор-уйлар Хитойнинг номоддий маданий мероси рўйҳатига киритилган бўлиб, ҳозирда улар қўриқланади. Маҳаллий ҳокимият уларни сайёҳлик обидаларига айлантиришни кўзламоқда. Бироқ, сайёҳлар ҳозир ҳам яодунни ижарага олишлари мумкин: энг оддий ғорнинг бир ойлик ижара ҳаққи 30 доллардан бошланади.\n05/06/2020 09:30:23 14 0 Манба: travelask.ru\nБунинг учун интерьер буюмлари ва предметлари тўғри танланган бўлиши лозим.\nБиз сизга оддий мебелга буёқ ва мўйқалам орқали янги ҳаёт ато этиш ҳақида гапирамиз.\nАждодларимиз мутлақо ғалати нарсаларни, камига рухсат доирасида қилганликларига гувоҳ бўласиз.


ЎзА - Чорвачилик бўйича 127 лойиҳа амалга оширилди\n07.12.2017 16:15 Чоп этиш версияси\nМамлакатимизда чорвачиликни ривожлантириш, хусусан, наслли қорамол зотларини кўпайтириш ва маҳаллийлаштиришга алоҳида эътибор қаратилмоқда.\nНавоий вилоятида наслдор чорва молларини кўпайтириш ва маҳсулдорлик сифатини ошириш, наслчилик ресурсларини яратиш, сақлаш, такрор кўпайтириш мақсадида хориждан зотли қорамоллар келтирилмоқда. Хусусан, чорвачиликка ихтисослашган фермер хўжаликлари томонидан жорий йилда 300 бош қорамол харид қилиш бўйича шартномалар тузилган. Хориждан келтирилган наслли қорамоллар парвариши учун фермер хўжаликлари зарур шароит яратиб, зооветеринария хизматидан самарали фойдаланмоқда.\n– Ўтган йили хориждан 100 бошга яқин зотли қорамол келтирилди, – дейди вилоят қишлоқ ва сув хўжалиги бошқармасининг чорвачилик сектори бошлиғи Серик Жанхўжаев. – Натижада вилоятда чорвачилик хўжаликлари сони янада ортиб, аҳолини сифатли гўшт ва сут маҳсулотлари билан таъминлаш имконияти кенгайди. Ўз навбатида чорва насллари яхшиланиб, янги хўжаликларда қўшимча иш ўринлари яратилди.\nВилоятда жорий йилда чорвачилик бўйича 127 лойиҳани амалга ошириш эвазига қорамоллар сонини 3 минг бошга кўпайтириш режалаштирилган эди. Айни пайтга қадар ташаббускорларнинг ўз маблағидан ташқари тижорат банкларининг 2 миллиард 707 миллион сўм кредити кўмагида лойиҳалар тўлиқ амалга оширилиб, 253 янги иш ўрни яратилди. Энг муҳими, йил давомида қўшимча минг тонна гўшт ва 600 минг литрга яқин сут ишлаб чиқаришга эришилди.\nОзиқ-овқат хавфсизлигини таъминлаш ва аҳолининг сифатли истеъмол молларига бўлган талабини қондириш, ички бозорга арзон маҳсулот етказиб беришда янгидан ташкил этилаётган чорвачилик, паррандачилик, балиқчилик ва асаларичилик хўжаликларининг ўрни катта бўлмоқда. Шу мақсадда жорий йилда ҳам бозорни гўшт, сут, тухум, асал ва балиқ маҳсулотлари билан таъминлашни сезиларли даражада кўпайтириш, уларни қайта ишлашни кенгайтириш борасида қатор лойиҳалар амалга оширилди. Хусусан, паррандачилик, балиқчилик, асаларичиликни ривожлантиришга қаратилган 143 лойиҳа эвазига 273 киши ишли бўлди. Жорий йилда вилоятдаги наслли қорамол етиштиришга ихтисослашган намунали фермер хўжаликлари томонидан 278 бош маҳаллийлаштирилган зотли бузоқ аҳоли ва фермер хўжаликларига етказиб берилди.\nҚизилтепа туманидаги “Расул бобо” наслчилик фермер хўжалиги чорвачиликка ихтисослашган. Фаолиятининг дастлабки йилларида хориждан 10 бош зотли қорамол харид қилиниб, аҳоли сифатли сут билан таъминлана бошланди.\n– Айни пайтда хўжалигимизда 450 бош зотдор чорва парваришланмоқда, – дейди “Расул бобо” наслчилик фермер хўжалиги раҳбари Рустам Ражабов. – Жорий йилда Эстониядан 65 бош зотли қорамол келтирдик. Кунига 1 минг 500 литр сут қайта ишлаш корхоналарига етказиб берилаётир. Бўрдоқичилик ортидан ҳам яхшигина даромад олмоқдамиз. Масалан, йилига ўртача 50 тонна гўшт бозор расталарига чиқарилмоқда. Давлатимиз томонидан наслчилик хўжаликлари учун яратилаётган имтиёзлар фаолиятимизни янада ривожлантиришда муҳим омил бўлаётир. 18 киши меҳнат қилаётган хўжалигимиз томонидан жорий йилда чорвачилик фермаларига 60 бош зотли мол сотилди.\nВилоятда наслчилик ишларини янада ривожлантириш, айниқса, сифатли ветеринария хизмати кўрсатишга алоҳида эътибор қаратилмоқда. Қорамоллар зотини яхшилаш, сунъий уруғлантириш, наслли чорваларни кўпайтириш мақсадида жорий йилда 99 минг 621 бош сигир сунъий уруғлантирилди. Зооветеринария пунктлари томонидан шахсий ёрдамчи, деҳқон ва фермер хўжаликлари қарамоғидаги чорва молларига сифатли ветеринария хизмати кўрсатилмоқда. Вилоятда 80 дан ортиқ зооветеринария пункти ва 40 га яқин ветеринария дорихонаси фаолият кўрсатаётгани чорвачилик хўжаликлари истиқболига хизмат қилмоқда.\nВилоят деҳқон бозорларида ташкил этилган ветеринария-санитария экспертиза лабораториялари томонидан ўта хавфли юқумли касалликлар тарқалишининг олдини олиш бўйича эпизоотик барқарорликни таъминлашга жиддий аҳамият берилмоқда. Лабораторияларнинг замонавий жиҳозланиб, маҳсулотларни кўрикдан ўтказиш жараёнида иммуно-фермент таҳлил усулидан кенг фойдаланилаётгани янада самарали бўлмоқда.\nТуманларда барча санитария талабларига тўлиқ жавоб берадиган кушхоналар ташкил этиш борасида ҳам изчил ишлар олиб борилди. Айни пайтда барча кушхоналарда тозаликка риоя қилиш, бозорга фақат сифатли гўшт маҳсулотлари етказиб бериш қатъий назоратга олинган.


Aбдуллoҳ ибн Умми Мaктум кўзи oжиз киши эди. Худди Билол ибн Рабоҳ каби Расулуллоҳнинг муаззинлари бўлган. Қуръони каримнинг ўн oлти oяти у ҳақда туширилгaн.\nАбдуллoҳ ибн Умми Мaктум aсли қурaйшийлaрдaн, Рaсулуллoҳ билaн қaриндoшлиги бoр, Хaдичa онамизнинг тoғaвaччaси эди. Oтaси Қaйс ибн Зoид ва oнaси Oтикa бинти Абдуллoҳ маккаликларнинг ҳурматли кишиларидан ҳисобланарди. Оналари Отиканинг Умми Мaктум дeб aтaлишигa фaрзaнди Абдуллoҳнинг кўзи ожиз ҳoлaтдa туғилгaни сабаб бўлди (“умми” – oнa, “мaктум” – бeркитилгaн маъносида).\nРасулуллоҳ инсониятга сўнгги пайғамбар этиб юборилганларидан кейин, Ислом ҳақида кўпроқ билишга бошқалар қатори Абдуллоҳда ҳам қизиқиш уйғонди. Расулуллоҳнинг сўзларини тинглаганидан кейин Ислом ҳақ йўл эканини билди ва мусулмон бўлди.\nАбдулллоҳ мaккaликларнинг кўп ситамларига чидади. У Рaсулуллoҳни жуда яхши кўрар, кўп вақтини Қуръoни кaримни ёд олишга сарфлар эди.\nРaсулуллoҳ Исломга чақиришни биринчи бўлиб Қурaйш oқсoқoллaридан бошладилар. Бир куни Утбa ибн Рaбиa, Шaйбa ибн Рaбиa, Абу Жaҳл, Умaйя ибн Хaлaф ва Вaлид ибн Муғирa суҳбатига қўшилиб, улaрга Ислом дини ҳақида гапирдилар, мусулмон бўлишга чaқирдилaр.\nШу пaйт Абдуллoҳ ибн Умми Мaктум келди-да: “Ё Рaсулуллoҳ! Раббингиз сизгa билдиргaнлaрдaн мeнгa ҳaм ўргaтинг”, деди. Рaсулуллoҳ қoшлaрини чимириб, юзлaрини бурдилар-да, ўгирилиб, яна Қурaйш зoдaгoнлaригa гапиришдa дaвoм этдилaр. Лекин бу Расулуллоҳнинг Абдуллоҳ ибн Умми Мактумни менсимаганлари эмасди. Бу ерда бошқа бир муҳим сабаб бор эди. Агaр Макканинг кўзга кўринган одамлари мусулмон бўлса, Ислом дини кучaяр, Пайғамбаримизнинг дaъвaти қуввaтлaнaр эди.\nЛекин Расулуллоҳнинг кутганлари бўлмади, зодагонлар насиҳатга қулоқ солишмади. Суҳбaтдaн сўнг ўринлaридaн туришлари билaн кўз oлдилaри қоронғилашди, бoшлaрини қандайдир оғир нарса босгандай бўлди. Бу ваҳий келганидан эди. Аллоҳ таоло Абдуллоҳ ибн Умми Мактум сабаб ушбу оятларни нозил қилди:\n“(Муҳаммад) юзини буриштирди ва юз ўгирди. Зеро, унинг ҳузурига кўзи ожиз одам келган эди. (Эй Муҳаммад!) Сиз қаердан ҳам билурсиз, эҳтимол у (Сиздан фойдаланиб, ўз гуноҳларидан) покланар ёки эслатма олар-да, сўнгра бу эслатма унга фойда берар?! Аммо (Сизни машғул қилган) бой кимсага эса, бас, Сиз (эътибор бериб) мутасаддилик қилмоқдасиз. Ҳолбуки, унинг (ўз куфридан) покланмаслиги Сизга зарарли эмас эди. Энди, олдингизга югурган ҳолда (Аллоҳдан) қўрқиб келган киши эса, бaс, Сиз ундан чалғимоқдасиз. Йўқ! (Бундай қилманг!) Албатта, улар (Қуръон оятлари) айни эслатмадир. Бас, ким хоҳласа, (уни) ёд этар. (У оятлар Аллоҳ наздида) мукаррам саҳифаларда (яъни) қадри баланд, покиза (саҳифаларда) котиб (фаришта)лар қўлларидадир. (Улар) мукаррам ва итоатли зотдирлар” (Абaсa, 1–16-oятлaр).\nРасулуллоҳ хато қилганларини англадилар. Шу ондан бошлаб Абдуллoҳ ибн Умми Мaктумгa ҳурмaтлари янада ошди. Уни кўрганларида тўрдaн жoй бeрaдигaн, aҳвoлини суриштириб, далда ва ёрдамларини аямайдиган бўлдилар.\nАбдуллоҳ ибн Умми Мактум вa Мусъaб ибн Умaйр Мaдинaгa биринчи кeлгaн сaҳoбaлaр эди. Улар Ясрибгa кeлишлaри билaнoқ инсонларга динимизнинг асл моҳиятини тушунтиришга, Қуръoни каримни ўргaтишгa киришишди. Улар туфайли ясрибликлар бирин-кетин мусулмон бўла бошлашди.\nРaсулуллoҳ Мадинага етиб келганларидан кейин Абдуллoҳ ибн Умми Мaктумни Билoл ибн Рaбoҳ қатори мусулмoнлaр учун муaззин этиб тaйинлaдилaр. Икковлари ҳaр куни беш мaҳaл жамоатни намозга чaқирaдигaн, нaжoт сaри чoрлaйдиган бўлишди. Билoл aзoн aйтсa, Абдуллoҳ нaмoзгa иқoмaт туширaр, баъзида ўрин алмашишар эди.\nРaмaзoн oйидa эса бoшқaчaрoқ йўл тутишaрди. Билoл ибн Рабоҳ тундa aзoн aйтиб, oдaмлaрни саҳарликка уйғoтса, Абдуллоҳ ибн Умми Мaктум тонгни кутиб турaр, тoнг oтгач, инсонларни бундaн хабардор қилар эди. Ҳамма саҳарлик қилишдан тўхтаб, масжид сари ошиқарди. Расулуллоҳ Рамазон кунлари саҳобаларига: “Билол кечаси азон айтади. Сиз то Абдуллоҳ ибн Умми Мактумнинг азонини эшитгунингизча еб-ичаверинг”, дер эдилар. Ибн Умми Мактум кўзи ожиз бўлгани сабаб бошқа саҳобалар унга: “Тонг отди, тонг отди. Азон айтинг”, демагунича азон айтмас эди.\nРaсулуллоҳ сафарга чиққанларида Абдуллoҳ ибн Умми Мактумни Мaдинaгa нoиб қилиб кетишга одатланган эдилар. Ҳатто Мaккa фатҳида ҳам айнан шу киши Мaдинa вoлийи бўлиб қолди. Бу ҳол Пайғамбаримизнинг Абдуллоҳга юксак ҳурматлари ифодаси эди.\n1990 марта ўқилди\nДругие материалы в этой категории: « Абу Убайда ибн Жарроҳ розияллоҳу анҳу\tТанишинг: Аббос ибн Абдулмуттолиб (розияллоҳу анҳу) »


«Навбaҳор» яна стадион излайдими? » Lochinlar.UZ\nLochinlar.UZ » ЎзПФЛ » «Навбaҳор» яна стадион излайдими?\nБироқ 3-турда ҳам “Андижон” шундай қила олмайди. 5 апрель куни “Локомотив” андижонликларни ўз майдонида қабул қила олмайдики, чунки шу куни “Пахтакор” ҳам ўз уйида “Насаф”ни қабул қилади. 1 та шаҳарда икки учрашув мумкин эмас. На “Пахтакор” ва на “Локомотив” ўйинини суриб бўлади. Улар Чемпионлар лигасида ўйнайди. Демак, “Андижон” ўзи истаган бошқа стадионда ўйнаши мумкин. Истаса Фарғонада, келиша олса АГМК ёки “Металлург” майдонида. Агар мутахассислар майдон тайёр бўлиб улгурмайди деяётган бўлса, уларни эшитиш шарт.\n“Навбаҳор” 1-турда ўйинини ўзгартира олмади. Чунки унинг рақиби “Қўқон-1912”да ҳам стадионда иш бор эди. Бахтга қарши, “Навбаҳор”нинг яна бир рақиби “Бунёдкор”да ҳам вазият шундай, стадиони таъмирда. Демак, Наманган клуби яна майдон топиши керак бўлади. Спорт-ТВ аллақачонлар учрашувлар вақтини сўраб ётибди.\nВазият чигал, бироқ олдинда яхши ўйинлар, текис майдонлар кутиб турганини инобатга олиб, сабр қилсак арзийди.\nАйтганча, Шота Арвеладзе машғулот ўтказиши учун камида 3 та футбол майдонига эга. Аммо куни кеча шу масалада жиғибийрон бўлиб юрганди. Боиси, мавжуд майдонларни яхши ҳолатда сақлаш ва вазиятдан чиқиб кетиш учун мутахассисни буни кам деб ҳисоблайди.\nЕвропа футболи ҳавосини кўрган мураббийларнинг бизнинг футболга бериши мумкин бўлган энг катта ёрдами ҳам аслида шу. Улар шароитлардан тинимсиз нолийди ва яхши шароитни талаб қилаверади. Бизда раҳбариятдан жиддий талаб қилинмаса, ўзидан келиб чиқиб бирор иш қиладигани кам.\nЭнди эътибор беринг, бугун майдонларини яхшилаётган клублар ҳақида ёзяпмиз, ваҳоланки уларда ҳали захира майдони йўқ. Тушуняпсизми биз қайси босқичда турибмиз? Аслида Суперлиганинг ҳар бир клубида камида 4-5 талаб сифатли майдонлар бўлиши керак. Бу эса асосий майдон яхши ҳолатда бўлишини таъминлайди. Ҳафтасига икки расмий учрашув битта футбол майдони учун етарли, қолгани ортиқча.\nМай ойида ишлаб чиқиладиган 2020 йилги мавсум учун лицензиялаш талабига ҳар бир клуб маълум гектор ерга майса экиши ва уни соҳа мутахассислари назорати остида ўстириши масаласи киритилади. Бунинг учун 100 миллион сўм ҳам кетмайди, эвазига янги мавсумда навбатдаги яхши чимни 3-4 миллиард сўмга сотиб олиш чиқими йўқолади.\nНима демоқчиман, биз футболни ривожлантириб ташлашдан ҳам олдинроқ футбол ўйнаса бўладиган майдонларга эга бўлишимиз керак.\nkosonsoychi91 26 март 2019 23:27\nMen slarga aytuv dimku Kosonsoy yaxshi variant deb Kosonsoylik larxam kopi stadionga tushadi tushimxam yaxshi boladi\nJiguli06 26 март 2019 23:26\nСурхонгача битса зор боларди\nRAVSHAN 26 март 2019 23:00\nХакикатда энг яхши вариант Косонсой. Кукон билан уйин хам Косонсойда булганда, камида 3 тани соларди Навбахор.\nРАХМАТИЛЛО 26 март 2019 20:15\nКОСОНСОЙ ЭНГ ЗУР ВАРИАНТ ХАР ТОМОНЛАМА КАМАНДАГА ХАМ ТУШУМ ЗУР БУЛАДИ.\nКобилжон Лочинлар 26 март 2019 19:40\nКосонга чикиш кераг мухлислар боради балеткибтурсаг ютади лубойини\nBositxon 26 март 2019 17:47\nKosonda oynayverayli xech narsa qilmaydi 2 ta uyin\nyusuf 26 март 2019 15:40\nUyini qoldirilsin yozda uynayveradi ana paxtakor bn lokamativ stadioni bolib turib oynamadiku\nXurshid1979 26 март 2019 11:01\nБу бош огриклардан качон кутилиб, хотиржам футфол куриш насиб киларкин.\nSardorsardor 26 март 2019 10:43\nFudbolchi topsa trenr yoq trenr topsa fudbolchi yoq ikalsi topilsa maydon yoq maydonham topilganda qarab turibsizki 25chi turda kiyin 2020chi yilgi chempionatga tayyorlanaveramizda Undan kora sport tvga qoyila hokkey koramiza\nAGZAM 26 март 2019 10:02\nNavbaxor futbol o’ynawni to’xtatib turaversa xam boladi stadion tayor bo’lguncha\nabubakriymona 26 март 2019 07:06\nJonga tegdiku sarsonlik


Эҳ, бу навбатлар... — Ishonch Gazetasi\nКундалик ҳаётимизда навбат кутишларга кўп маротаба дуч келамиз. Масалан, уй тўловлари учун касса, шифокорлар, ташкилот ёки муассаса раҳбарларининг қабули, дўконлардаги тўлов кассалари, бозорлар, бензин ёки газ қуйиш шохобчалари, ҳатто жамоат транспорти эшикларида ҳам навбатимиз келишини кутамиз.\nДарҳақиқат, навбат олиш ёки навбатга туриш каби ҳолатлар инсон ҳаётининг ажралмас бир қисмига айланган, десак муболаға бўлмайди. Баъзи бир идораларда эса бу жараён тартибли бўлиб, навбат олиб кутишингизга арзийди. Навбат тартибли жойларда муаммонгиз ҳам ўз ечимини топишига кўзингиз етади. Аксинча, навбат тартибсиз бўлган жойларда эса асаб бузилиб, иш ҳал бўлмай сарсон бўлганингиз қолади, холос.\nЯқинда Республика эндокринология марказига умумий текширув учун боргандим. Маслаҳат поликлиникасига кириш учун эрталаб соат 8:00 да темир аппаратдан чиқариб берилган навбат учун 97-бўлиб навбатда турдим. Шифокор кўригидан сўнг «УТТ» аппаратига тушиб келишимни айтди. Иккинчи қаватга кўтарилдим. «УТТ»дан ўтиш учун 6-хонага навбат олдим. Аммо беморларнинг тартибсиз навбатларидан «боши ҳам, охири ҳам» кўринмай қолди. Бирининг кетидан иккинчиси келиб, ундан олдин турганлар эса бошқа жойларга кетиб қолган ҳолатига дуч келдим. «Ким охири?» деган саволга ҳеч ким дадил оҳангда «мен» деб жавоб бера олмасди. «УТТ» хонасига эса навбатда турганлардан ташқари ора-чорада шифокорлар ўз танишларини ҳам киритиб чиқишар экан. Хуллас, ўша куни соат 15:00 гача «УТТ» хонасига чалкашиб кетган навбатда туриб, киролмай қолиб кетдим. Эртаси куни соат тахминан эрталабки 7:00 ларда иккинчи қаватга кўтарилиб, кечаги 6-хонага, 37-чи бўлиб навбатга турдим. Тушликка яқин ўша чалкаш навбатда «УТТ» хонасига киришга эришдим.\nБирни кўриб фикр, бирни кўриб шукр қил, деган гап бор халқимизда. Рости, шукр қилувчи ҳолатлар ҳам йўқ эмас. Масалан, пойтахтимизнинг Чилонзор туманида жойлашган Республика кўз микрохирургияси марказидаги шарт-шароитларга қойил қолмай илож йўқ. У ерга келган беморлар учун тартибли рақамлар асосида навбат берилишига ҳавас қилади, киши. Ҳеч бир бемор норози бўлиб қайтганини кўрмайсиз. Бу мақтовлар билан кўз клиникасини реклама қилмоқчи эмасмиз. Аксинча, бу билан икки тиббиёт муассасасидаги ҳолатни кўрсатиб бераяпмиз, холос. Наҳотки, бунисида бор шароитни унисида яратиб бўлмаса?!..\n«АВТАРКИЯ» НИМАНИ АНГЛАТАДИ? ёхуд тилимизга кириб келаётган чет сўзлар ҳақида


Қозоғистонда контрабандада айбланаётган ҚР парламентининг собиқ депутати айбига иқрор бўлмаяпти\nОлмаотада контрабанда иши бўйича суд жараёнлари давом этмоқда, судда асосий айбланувчи сифатида ҚР парламентининг собиқ депутати Дамирбек Асилбек уулу кўрилмоқда.\nСуднинг сўнгги мажлисида иштирок этган парламент депутати Руслан Чойбековнинг айтишича, суд айбланувчиларни сўроққа тута бошлади. «Менимча, жараён сиёсийлаштирилгани кўриниб турибди. Бошқа судланувчилар Дамирбек билан таниш эмаслигини айтишмоқда. У билан ўтирганларнинг ҳаммаси – чегара яқинида таксичилик қиладиган йигитлар, улар таксида юкларни ташиш билан шуғулланиб келишарди. Суд ўриндиғида ўтирган Қозоғистон ва Қирғизистон фуқоролари бир-бирларини танимасликлари маълум бўлди. Шу сабабли қандайдир «уюшган жиноий гуруҳ ҳақида гап ҳам бўлиши мумкин эмас», - деди Чойбеков.\nУнинг сўзларига қараганда, ўтган жума куни Асилбек уулу сўроқ қилинди. У ўзига қўйилган айбловларни тан олмади.\n2018 йилнинг февралида трансчегаравий контрабанда билан шуғулланувчи 29 кишидан иборат гуруҳ қўлга олинди, улар орасида уч нафар ҚР фуқаролари бор эди. Маълум бўлишича, қўлга олинганларнинг бири «Қиғизистон» фракциясидан парламент депутати Дамирбек Асилбек уулу бўлиб чиқди.\nКейинроқ Қозоғистон ТИВ у Қозоғистон Республикаси фуқароси эканлигини маълум қилди. Бироқ парламент депутатининг отаси бу хабарни инкор қилди, ҳамда Дамирбек Асилбек уулу Қирғизистон фуқароси эканлигини, Иссиқкўл вилоятининг Қоракўл шаҳрида туғилганини, айни шу шаҳарда вояга етганини ва таълим олганини айтди. Бошқа давлат фуқароси бўлгани боис Асилбек уулуўтган йилнинг апрел ойида депутатлик мандатидан маҳрум бўлди. Аммо 2018 йилнинг декабрида маълум бўлишича, Қозоғистон расмийлари унинг фуқаролигини бекор қилган.\nДамирбек Асилбек уулу ҳибсга олинган жиноий иш бўйича суд жараёнлари Олмаотадаги туманлараро судда бўлиб ўтмоқда. Жараён 2018 йилнинг 19 октябрида бошланди. Ўша куни собиқ депутатнинг ўзи баёнот бериб, ҚР фуқароси эканлигини айтди ва шу сабабли Қирғизистонда суд қилишларини сўради.


Тошкентда МИБ ходими пора олаётганида ушланди\nБош прокуратура матбуот хизмати тизимда коррупция ҳолатларига қарши муросасиз кураш давом этаётгани ҳақида маълумот берди.\nМаълум қилинишича, Бош прокуратура ҳузуридаги МИБ ходимлари томонидан фуқаро С.Ф.нинг аризасига асосан Шайхонтоҳур туманида тезкор тадбир ўтказилган.\nАбдулла Қодирий кўчасида жойлашган кафе олдида МИБ Шайхонтоҳур туман бўлими давлат ижрочиси Ф.Э. иш юритувидаги жавобгарлар М.Ф. ва бошқалардан даъвогар С.Ф. фойдасига улушни пул миқдорида ажратиш ҳамда жавобгарларга тегишли бўлган автомашинани С.Ф. номига расмийлаштириб бериш ва ижро ишини тугатиш учун ундан 750 минг сўмни пора тариқасида олаётган вақтда ашёвий далиллар билан ушланган.\nАниқланишича, Ф.Э. муқаддам ҳам фуқаро С.Ф.дан юқорида қайд этилган фуқаролик иши юзасидан юритилган ижро ишини тугатиш тўғрисидаги қарорни чиқариб, Mercedes-Benz 320E русумли автомашинани унинг номига расмийлаштириб бериш учун 2,4 минг доллар ва 300 минг сўм пулни пора тариқасида олган.\nБош прокуратура матбуот хизматидан маълум қилишларича, мазкур ҳолат юзасидан Шайхонтоҳур туман прокуратураси томонидан Ф.Э.га нисбатан Жиноят кодексининг 210-моддаси 2-қисми «а», «в» бандлари билан жиноят иши қўзғатилиб, тергов ҳаракатлари олиб борилмоқда.


АБИТУРИЕНТ 2020: ҚАНДАЙ ЎЗГАРИШ ВА ЯНГИЛИКЛАР БОР? — Soliq plus / Налоги плюс\n17 июня, 2020 SOLIQ PLUS ЯНГИЛИКЛАР\nЯна бир неча кунлардан сўнг Ўзбекистондаги олий таълим муассасаларига (ОТМ) ҳужжат топшириш бошланади. Давлат тест маркази (ДТМ) берган маълумотларга кўра жорий йилда бир миллиондан ошиқ абитуриентлар тест синовларида иштирок этиши кутилмоқда. Аммо ҳозирда мамлакатда мавжуд пандемия шароити кириш тест синовлари жараёнига ўз таъсирини ўтказмасдан қолмайди.\nКуни-кеча Ўзбекистон Республикаси Бош вазирининг ижтимоий ривожлантириш масалалари бўйича ўринбосари Беҳзод Мусаев раҳбарлигида 2020/2021 ўқув йили қабул жараёнини ташкил этиш юзасидан долзарб вазифаларга бағишланган оффлайн брифинг бўлиб ўтди. Брифингда пандемия шароитида жорий йил кириш тест синовларига киритилган ўзгаришлар ҳамда абитуриентлар саломатлиги учун қилинаётган ишлар ҳақида ОАВ вакилларига маълумот берилди. Бош вазир ўринбосарининг сўзларига кўра, жорий йилги тест синовлари барча карантин қоидаларига амал қилинган ҳолда, янада адолатли ҳамда шаффоф тарзда ўтказилади.\nОТМларга қабул 20 июндан 20 июлгача онлайн бўлиб ўтади\nБрифингда айтилишича, абитуриентлар республика олий таълим муассасаларига 20 июндан 20 июлгача онлайн ҳужжат топширишлари мумкин бўлади ҳамда абитуриентларга уйдан чиқмаган ҳолда мобиль телефон (компьютер) ёрдамида онлайн рўйхатдан ўтиш имконияти яратилади.\n• Ягона интерактив давлат хизматлари портали – my.gov.uz\n• Давлат тест марказининг расмий вебсайти – dtm.uz\n• Давлат хизматлари марказлари орқали онлайн рўйхатдан ўтказилади.\nОТМларга қабул кўрсаткичлари таълим йўналишлари ва ўқитиш тили кесимида ДТМ ҳамда тегишли олий таълим муассасасининг расмий вебсайтларида эълон қилинади. Абитуриентлар ва уларнинг отаоналарини қизиқтирган саволларга тезкор жавоб бериш мақсадида Олий ва ўрта махсус таълим вазирлиги, ДТМ ҳамда барча олий таълим муассасаларида Колл марказлар ташкил этилади. Тест синовлари натижалари бир кун муддатда Давлат тест марказининг расмий вебсайтида маълум қилинади.\nАбитуриентлар қандай ҳужжат топширишлари лозим?\nЖорий йилда абитуриентлар ҳужжатлари ОТМга фақат онлайн қабул қилинади. Бу ҳақда ДТМ раҳбари Мажит Каримов брифингда маълум қилди. Унинг сўзларига кўра, аввалги йиллардаги битирувчилар учун талаб қилинадиган ҳужжатлар:\nтил билиши сертификати;\nимтиёзи мавжуд бўлганда, имтиёзни тасдиқловчи ҳужжатлар ҳисобланади. Бироқ, 2020 йил битирувчилари учун эса бу қоида бироз ўзгарган бўлиб, уларнинг паспорт ва битирув аттестати қабул қилувчилар томонидан базадан электрон тарзда олинади.\nҲужжатлар 2 хил усул орқали топширилади, яъни dtm.uz сайти ҳамда my.gov.uz портали орқали.\nШунингдек, олдинги йилларда ўқишга кира олмаган абитуриентлар учун тўлов бу йил 111,5 минг сўм миқдорда бўлиши белгиланган бўлиб, жорий йилда тахминан 700 минг атрофида мактабни олдинги йилларда битирган абитуриентлар ҳужжат топшириши кутилмоқда.\nҚайд этиб ўтиш жоизки, ўтган йилдан бошлаб аввалги йилларда тугатган абитуриентлардан тест синовларида иштирок этиши учун базавий ҳисоблаш миқдорининг (БҲМ) 50 фоизи миқдорида тўлов ундириш йўлга қўйилган эди ва ўтган йили ушбу тизим орқали абитуриентлардан 70 млрд. сўмдан кўпроқ маблағ тушганди.\nБрифинг давомида тест синовлари бўйича ўтказиладиган фанлар ва саволларга ҳам тўхталиб ўтилди. Олий ва ўрта махсус таълим вазирлиги хабарига кўра, 2020−2021 ўқув йили учун абитуриентлар таълим йўналишига мос иккита фандан тест топширишади. Унга кўра, 2020−2021 ўқув йили учун бакалавриат таълим йўналишлари рўйхати ва тест бўйича уларга мувофиқ келувчи фанлар мажмуаси Давлат тест марказининг расмий вебсайтида эълон қилинади.\nЙиғилишда қайд этилгандек, абитуриентлар учун тест блокидаги фанлар таркиби ва кетмакетлиги бир хил бўлган 3 та таълим йўналишини танлаш имконияти сақланиб қолинади.\nШунингдек, Олий таълим вазирлигининг расмий телеграм каналида хабар берилишича, тест синовлари карантин чекловлари тугагандан сўнг июльавгуст ойларида (тахминан 27 июлдан 15 августгача) ўтказилади. Карантин чекловлари давом этган тақдирда тест синовларини ўтказиш муддатларига ўзгартириш киритилиши мумкин. Тест топшириқларини бажариш учун ҳар 30 та тест топшириғига 1 соат, 2 та фан учун жами 2 соат вақт ажратилиши кўзда тутилган.\nХусусан, иккита мутахассислик фанидан тест ўтказилишида баллар қуйидагича белгиланади:\n► 1-БЛОК 30 та савол, ҳар бир тўғри жавобга 3.2 балл берилади, жами 96 балл тўплаш мумкин;\n► 2-БЛОК 30 та савол, ҳар бир тўғри жавобга 3.1 балл берилади, жами 93 балл берилади ва абитуриент тест синовларида максимал 189 балл тўплаши мумкин бўлади.\nЙиғилишда қабул жараёнлари ва кириш тест синовларини ўтказишда, аввало, абитуриентларнинг саломатлигига алоҳида эътибор қаратилиши ва ҳар бир жараён шу асосда ташкил этилиши маълум қилинди.\nБош вазирнинг ижтимоий ривожлантириш масалалари бўйича ўринбосари Беҳзод Мусаевнинг сўзларига кўра, тест синовлари ҳар бир абитуриентга камида 3 кв.м. ўлчамда жой ажратилган ҳолда сиғими 650−700 кишидан ошмаган биноларда кунлик иккиуч сменада ўтказилади. Бунда бир сменада 24 654 (2019 йилда 35 220) нафар, кунлик 73 962 (2019 йилда 70 440) нафаргача абитуриент тест синовларини топшириши мумкин бўлади. Имтиҳонлар тўлиқ видео кузатувлар асосида ўтказилиб, жараёнларнинг видео ёзувлари сақлаб қўйилади.\nШунингдек, абитуриентларни бинога киритишда тана ҳарорати ўлчанади ҳамда ниқоб ва резина қўлқоплари билан таъминланади. Тест синовлари ўтказиладиган бино ҳудуди ва ички қисмида кунига 4 марта дезинфекция ишлари амалга оширилади.\nКасбий (ижодий) имтиҳонлар ҳам карантин, санитариягигиена талабларига қатъий риоя этилган ҳолда тест синовлари билан бир қаторда касбий (ижодий) имтиҳон ўтказиладиган таълим йўналишлари учун 11 июлдан 20 июлгача; алоҳида иқтидор талаб этиладиган таълим йўналишлари учун 25 июлдан 10 августгача ўтказилади. Аммо карантин чекловлари давом этган тақдирда касбий (ижодий) имтиҳонларни ўтказиш муддатларига ўзгартириш киритилиши мумкин бўлади.\nШунингдек, касбий (ижодий) имтиҳонлар дастурлари ва баҳолаш мезонлари жорий йилда соддалаштирилган тарзда тузилади. Бунда бир абитуриентга имтиҳонда бир соатдан ортиқ вақт сарфламаслик, абитуриентнинг олий таълим муассасасига бир марта келиб кетишини таъминлаш инобатга олинади.\nКасбий (ижодий) имтиҳонлар дастурлари ва баҳолаш мезонлари олий таълим муассасаларининг расмий вебсайтларида эълон қилинади. Касбий (ижодий) имтиҳонлар ўтказиладиган фанлар сони таълим йўналишининг хусусиятидан келиб чиққан ҳолда минимал қисқартирилади.\nБрифингда қайд этилишича, тест синовлари натижалари бир кун муддатда Давлат тест марказининг расмий вебсайтида эълон қилинади ва касбий (ижодий) имтиҳонлар натижалари таълим йўналишларининг хусусиятига кўра имтиҳон ўтказилгандан кейин 1−3 кун муддатда олий таълим муассасасининг расмий веб сайтида эълон қилинади.\nБундан ташқари, брифинг давомида қийин ижтимоий аҳволдаги, кам таъминланган, ногиронлиги бор бўлган оилалар қизлари учун жорий йилда 800 та алоҳида квота ажратилиши ва бу борада ҳозирда тегишли ташкилот мутасаддилари Маҳалла ва оилани қўллабқувватлаш вазирлиги билан ҳамкорликда тегишли низом тайёрлашаётгани ҳам айтиб ўтилди.\nTags: АбитуриентБеҳзод МусаевОТМ